Nastavak četvrte sjednice Skupštine opštine Prijepolje\nNaslovnica NAJNOVIJE Politika Nastavak četvrte sjednice Skupštine opštine Prijepolje\nPrijepolje – Prekinuta posle samo sat i po zbog nedostatka kvoruma, četvrta sednica Skupštine opštine Prijepolje nastavljena je sutradan i na početku je usvojen dnevni red, ali bez i jedne dopune, iako je opozicija predložila na desetine tema.\nUsledila je izuzetna efikasnost, jer su objedinjene rasprave za drugu i treću, odnosno četvrtu i petu tačku dnevnog reda, pa je za sat vremena „prepolovljen“ dnevni red. Usvajanje odluke o regionalnom planu upravljanja otpadom za četiri opštine kako bi se nastavili radovi na izgradnji zajedničke deponije prekinuti pre pet godina, omogućilo je odbornicima da po ko zna koji put tokom prethodne četiri decenije podsete na postojanje deponije u Stanjevinama i kako je „krajnje vreme“ da prestanemo da „želimo dobrodošlicu“ u naš grad smetlištem.\nUobičajena informacija koju nadležno odeljenje Opštinske uprave podnosi svake godine u ovo doba, za skupštinsku govornicu izvela je brojne odbornike iz redova prosvete. Gotovo svaki od njih, počeo je svoju diskusiju rečenicom: „iako su moji prethodnici rekli dosta toga, ja ne mogu, a da nešto ne kažem ovome…“. Sabahudin Hajdarević (BDZ) otvorio je priču o vjeronauci u školama, odnosno da u pojedinim školama nastavu izvode islamski veroučitelji koji su „nestručni“, a da su otpušteni školovani nastavnici. On je naveo primjer pjevača i veterinarskog tehničara, da se čak i ne drže časovi, da prosvetni inspektor uopšte ne reaguje. Odbornik Hajdarević smatra da se time krši ustanovno pravo Bošnjaka, da se „vrši asimilacija“ i da se „pokrštavaju bošnjačka deca“, potkrepljujući to i primerom svetosavskih akademija.\nOdmah je replicirao Ibro Fazlić (SDA), zamenik predsjednika Skupštine opštine, tvrdeći da „nema pokrštavanja bošnjačke dece“, da škole ne biraju vjeroučitelje već da nastavnike za vjeronauku imenuje specijalna komisija pri nadležnom ministarstvu, lično ocjenivši da „veronauku izvode stručni ljudi“ jer jedan od njih drži džamiju koja ima najjači džemat“. Predsjednik Skupštine opštine Vukosav Tomašević je upozorio odbornika Hajdarevića da vodi računa o „kvalifikacijama“ jer tvrdnja da se „sistematski sprovodi asimilacija i da se pokrštavaju djeca Bošnjaka je ozbiljna“. Elma Bukvić (DPS) je „pojasnila“ o čemu se radi, da je bez časova vjeronauka ostao veroučitelj koji je završio visoku školu jer nije „politički podoban. Potom je i Fazliću „objasnila“ da nije reč o džematu i džamiji“ već o „verskom obrazovanju u državnim školama“, tražeći da kao što i sve druge predmete predaju fakultetski obrazovani profesori i vjeronauku predaje fakultetski obrazovan vjeroučitelj.\nProblemi sa pružanjem usluge grejanja bili su predmet veoma detaljnih analiza brojnih odbornika jer je 120 minuta rasprave omogućilo da se po ko zna koji put „pretrese tema“, ukaže da je grejanje skupo za stanare koji se greju, a opet nedovoljne cene prema ekonomskim parametrima, teraju JKP „Lim“ u gubitke i zato je direktor Aziz Hadžifejzović insistirao da se iz budžeta subvencionira ova usluga i to sa skoro 20 miliona dinara. To je izazvalo pravu buru kod odbornika koji su navodili primere koliko treba domaćinstva da izdvoje za grejanje i to o svom trošku i organizaciji i da je nekorektno da se svakom od 600 domaćinstava koja se greju organizovano, iz zajedničkog budžeta ove opštine subvencira grejanja sa po 300 evra.\nDuže nego obično pričali su odbornici ovoga puta o stanju u poljoprivredi jer je stanje tako da se za cijelu godinu, za ovu oblast izdvaja 24 miliona dinara, dakle malo više nego što će se subvencionirati grejanje privatnim licima ( sa 20 miliona dinara) kako bi se „pokrili“ gubici JKP“Lim“. Odbornici su predlagali da se razmišlja o „poboljšanju rasnog sastava stoke“, o hladnjači, biljari, novoj afirmaciji zadrugarstva kako bi se „spasila“ poljoprivredna proizvodnja, o propalim zadružnim domovima. Sve bi to bilo pohvalno da to sve nisu teme i priče „od juče“. Nova je samo najava ulaganja u prerađivačke poljoprivredne kapacitete zainteresovanih investitora iz Rusije i Turske.\nHasib Hajdarević (SDP) podneo je ostavku na mesto odbornika zbog obaveza koje ima kao v. d. direktora Doma zdravlja u procesu odvajanja ove ustanove iz Zdravstvenog centra Užice. Njegovu ostavku tražili su na početku sednice odbornici opozicije smatrajući da je prekršen zakon o sukobu interesa.\nOdbornik Rifat Kriještorac (DPS), član Anketnog odbora koji istražuje poslovanje velikih mjesnih zajednica, podneo je ostavku na to mesto. Kako je naveo, ostavku podnosi jer nedostaju brojne informacije koje odbija da dostavi Direkcija za izgradnju kako bi se uporedili sa podacima mjesnih zajednica o raznim transakcijama novca za određene poslove. Kriještorac je istakao da sa Anketnim odborom ne sarađuju ni službe Opštinske uprave, te da on, koji je ukazivao godinama za skupštinskom govornicom na brojne mahinacije u MZ Brodarevo, ne želi da formalno radi u Anketnom odboru. Kriještorac je ostavku podneo i zbog neisplaćenih nadoknada za njegov dolazak iz Brodareva u Prijepolja tokom dosadašnjeg rada u odboru.


Šumarskom konferencijom završava sajam INTERIO 2012. - Klix.ba\nZajednička godišnja konferencija Šumarskom konferencijom završava sajam INTERIO 2012.\nZajednička godišnja konferencija\nŠumarskom konferencijom završava sajam INTERIO 2012.\n19.3.2012. u 10:28\nMeđunarodni sajam šumarstva, drveta, namještaja, unutrašnjeg uređenja i drugih proizvoda od drveta INTERIO 2012, na kojem je učestvovalo više od stotinu izlagača, završava se danas, 19. marta, Zajedničkom godišnjom šumarskom konferencijom, koja će biti upriličena u Domu mladih Skenderija od 9.00 do 16.00 sati.\nNa četvrtoj po redu Zajedničkoj godišnjoj šumarskoj konferenciji će se susresti predstavnici nadležnih državnih, entitetskih i kantonalnih institucija, sektora šumarstva u BiH i međunarodnih organizacija.\nTeme konferencije bi trebale dati odgovore na brojne probleme sa kojima se susreću poduzetnici, pokrenuti inicijativu za poboljšanje poslovanja i izvoza, te zaštiti domaćih resursa. Unapređenje šumarstva, usklađivanje legislative, reforma u ovom sektoru, zaštita od ilegalne sječe i sinhronizacija djelovanja šumarskog sektora sa drvoprerađivačkim, bit će ključne teme za razgovor na ovoj konferenciji.\nOrganizator Sajma INTERIO 2012 je Centar Skenderija Sarajevo, a već treću godinu zaredom zajednički nastup bh. drvoprerađivača podržava USAID-SIDA FIRMA projekt. Na velikom izložbenom štandu, površine 400m2, svoju ponudu je predstavilo devet firmi iz Bosne i Hercegovine.\nPored samog sajamskog izlaganja, uz podršku USAID-SIDA FIRMA projekta sajam je i ove godine obuhvatio čitav niz pratećih sajamskih manifestacija. Zajednički nastup na sajmu sa njegovim pratećim manifestacijama se odvija pod sloganom Tradicija za budućnost, koji je korišten i na drugim prestižnim sajmovima u Evropi.


četvrtak, 3. septembar 2015. 21:51h\nDvojica gradonačelnika posadili su drvo prijateljstva u parku Narodna bašta u znak dobre saradnje Grad Pančevo\nNa poziv gradonačelnika Pančeva Saše Pavlova, gradonačelnik grada Beograda Siniša Mali posetio je danas grad Pančevo.\nGradonačelnici i njihovi saradnici sastali su se u Gradskoj upravi Pančeva, a povod sastanka je saradnja dva grada u oblasti socijalne politike, komunalne delatnosti, infrastrukture, turističkog i privrednog razvoja oba grada. Dogovoreno je da će se nakon današnje posete formirati radni timovi koji će operativno raditi na realizaciji konkretnih aktivnosti za svaku oblast.\nIzražavajući čast i zadovoljstvo povodom današnjeg sastanka gradonačelnik Pančeva Saša Pavlov istakao je da je pokrenuto nekoliko tema koje su od neposrednog interesa za saradnju dva grada i od velikog značaja za građane.\nDobili smo informaciju da u realizaciju kreće projekat "Beograd na vodi" i da kroz realizaciju ovakvog projekta i Pančevo očekuje svoje pozitivne efekte, pre svega od upotrebe pančevačke građevinske operative, zatim izgradnje obilaznice sa izgradnjom tangente i vezivanja za most Mihajlo Pupin, rekao je Pavlov.\nJedna od tema je i saradnja po pitanju infrastrukture, odnosno rešavanje pravno-imovinskih problema, koje je Pančevo godinama unazad imalo u vezi sa svojim izvorištima vode.\nKoristim ovu priliku da još jednom izrazim veliku zahvalnost u ime svih građana Pančeva i svoje lično ime za pomoć koju nam je grad Beograd pružio kada je u Pančevu postojao ozbiljan problem sa vodosnabdevanjem. Ta pomoć će se nastaviti kroz ove ostale instance, odnosno kroz pravno-imovinsko sređivanje situacije u katastru i mogućnosti da grad Pančevo, odnosno javno-komunalno preduzeće "Vodovod i kanalizacija" može da nastavi da koristi sredstva iz KFW kredita za vodosnabdevanje i vodosnabdevanje naseljenih mesta, rekao je Pavlov.\nBilo je još mnogo tema, vezano za predstavljanje grada Pančeva kroz turističku ponudu grada Beograda, u vezi zgradnje biciklističkih staza i još mnogo stvari koje će biti obelodanjene onda kada one budu konkretizovane.\nPredstavljalo mi je veliko zadovoljstvo da smo u ovih sat vremena mogli da pokrenemo mnoge teme i ovu posetu smatram istorijskom, jer je za poslednjih 20 godina ovo prva radna poseta gradonačelnika prestonice našem gradu, izjavio je ovim povodom na konferenciji za medije gradonačelnik Pančeva Saša Pavlov.\nGradonačelnik grada Beograda Siniša Mali, zahvaljujući se na gostoprimstvu, istakao je da zbog geografske povezanosti dva grada bi trebalo što više da sarađuju, kako bi se prevashodno poboljšao kvalitet života građana i u Beogradu i u Pančevu.\nOtvarali smo mnoštvo tema koje verovatno čekaju decenijama neku realizaciju. Grad Beograd će naravno uvek biti na raspolaganju gradu Pančevu. Radićemo na tome da objedinimo sistem javnog prevoza i u Pančevu i u Beogradu. Veliki broj ljudi iz Pančeva radi u Beogradu, taj sistem nije dobro definisan, takođe i veliki broj Beograđana dolazi u Pančevo. Mislim da bi jedinstven tarifni sistem, jedinstven sistem javnog prevoza umnogome olakšao taj transport. Razgovarali smo o tome da produžimo liniju 108, da sredimo stajališta duž Pančevačkog puta koja su sada dosta neugledna. Naravno, ukoliko to rešimo kako treba, rešićemo i problem nelegalnog prevoza koji opterećuje grad Beograd i grad Pančevo, rekao je Mali.\nDruga velika tema je bila biciklistička staza i biciklisti.\nJedan zahtev biciklista je da povežemo grad Pančevo i grad Beograd. Problem je Pančevački most i videćemo da kroz izmene Zakona o bezbednosti saobraćaja omogućimo da jedna traka bude tzv. kolsko-biciklistička, da mogu da je koriste i biciklisti i vozila. Ukoliko to uspemo, onda ćemo spojiti i Beograd i Pančevo i tako pomoći i biciklistima, a opet unaprediti i odnose između dva grada, objasnio je Mali.\nTreća velika tema je bila turizam i Mali je podsetio da je u gradu Beogradu za prvih šest meseci bilo 14 posto više turista nego prošle godine u isto vreme, broj noćenja je porastao za 22 posto, znači da onaj ko dođe u Beograd duže ostane u Beogradu.\nAko je već došao u Beograd nema razloga da jedno popodne ili jedan dan ne provede u Pančevu. Pančevo ima mnogo da ponudi, imate sada filmski festival, imate Vajfertove dane, imate industrijsko nasleđe, imate veliki broj lokacija gde se veliki broj filmova snimao koji su poznati, gde i gosti Beograda i Beograđani mogu i žele da posete, tako da ćemo sigurno napraviti jedan čvršći odnos između Turističke organizacije Beograda i Pančeva i da radimo na tome da se zajedno predstavljamo na sajmovima, da radimo na tome da onaj ko dođe u Beograd, dođe u Pančevo i obrnuto, rekao je Siniša Mali.\nGradonačelnik Beograda Siniša Mali je dodao da je Grad Beograd pre nekoliko sedmica formirao dve slodobne zone. – Prva slobodna zona je formirana u Obrenovcu, dok će druga biti na Paliluli, a oslanjaće se na Grad Pančevo, gde će imati priliku da se zapošljavaju i građani Pančeva. Istakao je da Beograd stoji Pančevu na raspolaganju za sva pitanja i iskustva vezano i za javno privatno partnerstvo i za uvođenje sistema objedinjene naplate koji u Beogradu više godina funkcioniše i najavio početak mnogo intenzivnije saradnje i mogućnost ponovnog susreta do kraja godine.\nNakon sastanka, dva gradonačelnika posadili su drvo prijateljstva u parku Narodna bašta u znak dobre saradnje i sećanja na ovu posetu.


Ključni faktori povećanja broja vakcinisanih na Kosovu - Democracy Plus\nKljučni faktori povećanja broja vakcinisanih na Kosovu\nPrva dva potvrđena slučaja KOVIDA-19 na Kosovu javila su se 13. marta 2020. godine. Od tada, Kosovo je prošlo kroz različite trenutke suočeno sa ovom globalnom pandemijom, obeležavajući uspehe i neuspehe koji su obično bili rezultat političkih odluka izvršne vlasti.\nOdluka Vlade Kosova da tokom letnjih meseci ublaži mere protiv KOVIDA-19, u vreme kada se delta soj već pojavio u zemlji, u kombinaciji sa niskim stepenom vakcinacije i dolaskom velikog broja posetilaca iz dijaspore, izazvala je enorman porast broja zaraženih i umrlih.\nKosovo je krajem avgusta 2021. godine imalo najmanji broj vakcinisanih u regionu, dok je prednjačilo po broju pozitivnih slučajeva i umrlih u odnosu na ukupan broj stanovnika.\nPreduzimajući hitne mere za odgovor na situaciju, Kosovo je zabeležilo uspeh u povećanju broja vakcinisanih, gde je sa poslednjeg mesta u regionu na kome se nalazilo u avgustu uspelo da izbije na prvo mesto sa najviše vakcinisanih lica.\nKljučni faktori koji su uticali na povećanje broja vakcinisanih na Kosovu su:\nPorast kapaciteta vakcinacije i porast broja doza vakcine. Kao rezultat obezbeđivanja dovoljnih doza vakcine, dovoljne doze su raspodeljene na svakom punktu za vakcinaciju, a ovo je propraćeno i povećanjem broja timova za vakcinaciju (uključujući mobilne timove), što je i bila preporuka D+ u kratkom izveštaju o procesu vakcinacije na Kosovu, objavljenom 16. avgusta 2021. godine;\nKampanja na društvenim mrežama i medijima za motivisanje stanovništva za vakcinaciju koju je pokrenulo Ministarstvo zdravlja;\nUžurbanost građana da se vakcinišu, nakon velikog širenja delta soja i velikog broja zaraženih i smrtnih slučajeva;\nOgraničenje slobode kretanja na osnovu statusa vakcinacije od strane brojnih zemalja Evropske unije, kao i uvođenje digitalnog sertifikata od strane EU, kao preduslova za putovanje bez potrebe za karantinom;\nPoziv za vakcinaciju nastavnika pred početak nove školske godine u septembru, što je D+ takođe preporučio u kratkom izveštaju o procesu vakcinacije na Kosovu, objavljenom 16. avgusta 2021. Isti je učinio da procenat vakcinisanih nastavnika sa 30% koliko je iznosio u julu poraste na 90% tokom oktobra meseca;\nPromena percepcije o vakcini, sa oko 50% onih koji su bili skoro protiv vakcinacije u oktobru-novembru 2020, ovaj procenat je opao na oko 18% u junu-julu 2021. Ova promena u percepciji je nastupila kao posledica proaktivnog pristupa Ministarstva zdravlja, putem kampanje zagovaranja vakcinacije, koja je uglavnom usredsređena na koristi vakcinacije protiv KOVIDA-19. Istovremeno, doprinos medija u identifikovanju lažnih vesti, izveštavanje javnih institucija o lažnim vestima i zalaganja organizacija građanskog društva kroz istraživanja i kampanje zagovaranja, samo su potpomogli ovaj proces.\nProaktivan pristup Ministarstva zdravlja treba da se nastavi. Preventivne mere se moraju preduzeti pre porasta broja slučajeva KOVIDA-19 a Ministarstvo zdravlja u kontinuitetu mora organizovati kampanje u prilog vakcinacije. Međutim, sem Ministarstva zdravlja, mora se nastaviti i sveobuhvatan pristup Vlade koji se pokazao uspešnim u prošlosti, imajući u vidu da postoji realan rizik od širenja novih varijanti KOVIDA-19, poput varijante omikron.\nOva publikacija priređena je uz finansijsku podršku Evropske unije. Sadržaj iste isključiva je odgovornost Demokratije Plus (D+) i ni na koji način ne odražava stavove Evropske unije. Projekat „Doprinos u pronalaženju prekršaja institucija u javnim nabavkama, u vreme borbe protiv pandemije KOVIDA-19” finansira EU, a realizuje Demokratija Plus (D+).\n Kallxo.com ‘MAShT: 90% e mësimdhënësve janë vaksinuar’ (90% nastavnika vakcinisano), (oktobar 2021): https://bit.ly/3Ea0T0H\n Pismena prepiska (Emejl) sa Faikom Hotijem – portparolom Ministarstva zdravlja, (Priština, 05.11.2021).\nBudite u toku sa našim najnovijim vestima i analizama tako što ćete se pretplatiti na naš redovni bilten\nCopiright © Demokratija Plus, 2022.


Protest ispred zgrade Vlade: Ne damo Jadar, poručili aktivisti - Mašina\nProtest ispred zgrade Vlade, aktivisti zahtevaju ukidanje uredbe o Prostornom planu područja posebne namene za projekat „Jadar“, 12.03.2022; Foto: Pravo na vodu / Facebook\nGrađani su se u sredu, dvanaestog januara, okupili ispred zgrade Vlade na poziv grupe ekoloških udruženja, uključujući Savez ekoloških organizacija Srbije (SEOS) i Ekološki ustanak.\nKao i prethodnih dana, aktivisti su od Vlade zahtevali da ukine uredbu o Prostornom planu područja posebne namene koja predstavlja jedan od osnova za realizaciju projekta rudnika litijuma u zapadnoj Srbiji, te da omogući uvid javnosti u sve dokumente i sporazume u vezi sa ovim projektom.\nSkup je organizovan uoči redovne sednice Vlade, koja, međutim, nije održana. Okupljeni su ovaj potez ocenili kao kukavički i zahtevali prijem kod premijerke Ane Brnabić. Ljiljana Bralović iz Ekološkog udruženja Suvoborska greda se zapitala da li su ministri administratori stranih korporacija i optužila ih da podstiču građanski rat.\nU prethodno izdatom saopštenju organizatora protesta poručuje se da je to poslednji pokušaj vršenja pritiska na institucije i najavljuje radikalizacija otpora.\nAktivistu su na skupu ponovili da u subotu, 15. januara, nameravaju da blokiraju autoput E-75 i granični prelaz Loznica.\nPodsetimo, ovi potezi dogovoreni su na sastanku četrdeset ekoloških organizacija održanom prethodnog vikenda u Gornjem Milanovcu. Premijerka Ana Brnabić je u međuvremenu izjavila da će država reagovati ukoliko građani pokušaju da zatvore granice.\nPredstavnici vlasti su u prethodnom periodu davali kontradiktorne izjave o postojanju potpisanih dokumenata i sporazuma sa britansko-australijskim rudarskim gigantom Rio Tinto.


BUKVAREVIĆ: ŠTO PRIJE POMOĆI I DEMOBILIZIRANIM BRANIOCIMA MLAĐIM OD 57 GODINA | Hayat.ba\nFederalni ministar za pitanja boraca i invalida odbrambeno-oslobodilačkog rata Salko Bukvarević danas je održao sastanak s ciljem informiranja kantonalnih vlasti o opredjeljenju Vlade FBiH da dostignuti obim pojedinačnih prava u oblasti boračko-invalidske zaštite ostaje na istom nivou te da potakne kantonalne organe da kroz izmjene i dopune svojih zakona o dopunskim pravima što prije pomognu demobiliziranim braniocima mlađim od 57 godina.\nSastanak je održan sa predstavnicima Tuzlanskog kantona, premijerom Denijalom Tulumovićem, ministrom za boračka pitanja Amirom Kulaglićem i ministrom finansija u Vladi TK Suadom Mustajbašićem.\nDo sada su taj proces završili Bosansko-podrinjski kanton Goražde i Zeničko-dobojski kanton, saopćeno je iz Kabineta ministra.\nImajući u vidu krizu koja je nastala zbog pandemije korona virusa COVID-19, potrebno je da kantoni promptno reagiraju i što prije završe procedure, jer je veliki broj demobiliziranih branilaca koji su mlađi od 57 godina a nemaju nikakvih primanja.\nU ovom globalnom izazovu koji je zadesio i našu državu potrebno je da ne zaboravimo naše borce koji su nam omogućili državu, slobodu i sve što danas imamo. Riječ je o zakonu kojeg je potrebno uskladiti sa federalnim Zakonom o pravima demobilisanih boraca a koji obuhvata ostvarivanje ukupno 16 prava. Njime bi trebao biti riješen i problem ostvarivanja egzistencijalne naknade za borce mlađe od 57 godina starosti – saopćeno je.\nPrema riječima ministra Kulaglića, stvorene su sve pravne pretpostavke za realizaciju ovog zakona.\nDostignuti obim pojedinačnih prava za boračku kategoriju neće biti umanjivan – istaknuo je Bukvarević te dodao da je\ndo sada na području TK 5.500 demobilisanih boraca starijih od 57 godina podnijelo zahtjev za egzistencijalnu naknadu a više od njih 3.000 već i ostvarilo ovo pravo.\nBukvarević je također naglasio da je prioritet Vlade FBIH da naknade


Jeftini letovi iz Sudana za Belize - Avionske karte Sudan Belize - eSky.ba\nLetovi iz Sudana za Belize\nPretražite letove iz Sudana za Belize\nProvjerite najbolje ponude letova iz Sudana za Belize\n✔ Postoje li posebne ponude za letove iz Sudana za Belize na eSky.ba?\n✔ Mogu li se pobrinuti za osiguranje prilikom rezervacije leta iz Sudana za Belize?\n✔ Ako rezerviram let iz Sudana za Belize, mogu li rezervirati ujedno i smještaj?\n✔ Koje avio-kompanije nude letove iz Sudana za Belize?\nBudite sigurni, da na eSky.ba ponuda letova iz Sudana za Belize uključuje ne samo niskotarifne avio-kompanije, već i one koje su specijalizirane za visoki standard.


Vesti online / Vesti / Srbija / Đilas o Vučićevom govoru: Umesto minuta ćutanja, dobili smo sat vređanja\nĐilas o Vučićevom govoru: Umesto minuta ćutanja, dobili smo sat vređanja\nKandidat za gradonačelnika Beograda Dragan Đilas ocenio je danas da bi trebalo da podnesu ostavke svi državni funkcioneri koji su se do pre samo nekoliko meseci utrkivali u sprovođenju negativne kampanje protiv ubijenog lidera građanske inicijative SDP Olivera Ivanovića.\n"Srbija na severu Kosova prisutna samo kroz kriminal"\nU intervjuu za Televiziju N1, Đilas je podsetio na izjave predstavnika Vlade Srbije, Kancelarije za Kosovo i Metohiju i pojedinih medija o Ivanoviću za vreme kampanje za lokalne izbore u Kosovskoj Mitrovici i ocenio da bi svi ti ljudi, "da imaju i malo morala", morali da podnesu ostavke.\nNa dan kada je lider Građanske inicijative "Sloboda, demokratije, pravda" Oliver Ivanović ubijen, predsednik Srbije Aleksandar Vučić rekao je da je koalicija koju predvodi Đilas na konferenciji za novinare zloupotrebila smrt da napadne sopstvenu državu.\nĐilas je rekao da su na toj konferenciji bile upućene poruke mira, smirivanja, bez optužbi ko je nalogodavac. Ali, istakao je, niko ne može da ne kaže da je Oliver Ivanović šest meseci bio predmet najstrašnije kampanje u svim medijima bliskim vlasti. Podsetio je na TV Pink i spot protiv Ivanovića, pomenuo je Marka Đurića koji je, kako podseća, izjavljivao da ko je glasao za njega taj je izdajnik.\nĐilas kaže da su sa konferencije tog dana poslali poruku da se stane s time da se crta meta ljudima koji govore nešto protiv vlasti. "A dobili smo još strašniji odgovor", rekao je.\nVučić je na istoj konferenciji izjavio da ono što je izrečeno na konferenciji koalicije oko Đilasa i "optužbe države" liče na situaciju u kojoj, kada bi se on okliznuo, pao i poginuo, mogli bi da optuže Amfilohija, Đilasa i Sašu Jankovića za njegovu, kako je rekao, smrt.\nTa izjava je toliko neprimerena u danu kad je čovek ubijen sa šest metaka s leđa, rekao je na to Đilas. On je konstatovao da su na severu Kosova danas ljudi ugroženiji nego pre 10 godina, čemu su doprineli srpski i albanski kriminalci, da je država Srbija prisutna samo kroz kriminal...\n- Napravljena je sigurna kuća za kriminalce na severu. Na svakim izborima imamo pretnje i priča se o tome da su to ljudi koji su povezani sa tim strukturama. To mora da stane, država mora da se izbori sa tim - rekao je Đilas.\n- Kakva bezbednost ako imate Savet za nacionalnu bezbednost u kojem sede Nebojša Stefanović, Aleksandar Vulin i Bratislav Gašić. Kome oni ulivaju sigurnost? - rekao je Đilas.\n* Janković: Lažna pobeda SNS, to se ne sme ponoviti u Beogradu\n* "Sudbina naprednjačke vlasti biće odlučena u Beogradu"\nSRBIJA Priština: Beograd koči istragu\nSRBIJA "Slučaj Ivanović": Uhapšeni policajci pušteni iz pritvora\nSRBIJA Priština tvrdi: Poslali smo četiri zahteva Beogradu, odgovora nema\nPetak 19.01.2018. 18:04\nSamo polako, sve će izaći na videlo. Krokodilske ( lažne ) suze lažne opozicije će se brzo osušiti. Baš me zanima šta ćete raditi i govoriti nakon beogradskih izbora, koji je vaš ( njihov ) sledeći potez, na šta ste sve spremni?


ZLATIBOR: Otvoren Međunarodni art simpozijum “Slikarske duše Istoka” – Zapadna Srbija\nU Galeriji Kulturnog centra na Zlatiboru otvoren je 6. Međunarodni simpozijum “Slikarske duše Istoka”, koji će se održavati u prostorijama Kulturnog centra do subote 27. marta kada će biti postavljena izložba radova nastalih na ovom događaju.\nPrema rečima organizatora ovog projekta Đorđa Vukadinovića ove godine učestvovaće 19 umetnika iz Srbije, Crne Gore i Nemačke, a ostaje žal što zbog trenutne situacije i sukoba na Istoku ove godine neće učestvovati umetnici sa tog područja. Ipak uprkos složenosti celokupne situacije tradicija će se nastaviti i ove godine.\nUmetnici će boraviti 7 dana na Zlatiboru, gde će imati priliku da na planinskoj lepotici potraže inspiraciju za svoje radove, a istakli su da su posebno zadovoljni smeštajem i uslovima za rad. Posebno ih je obradovalo što je “zlatna planina” još pod snegom, kao i prirodni ambijent u kome se nalazi zgrada Kulturnog centra.\nPredstavnik Turističke organizacije “Zlatibor” na ovom otvaranju Marija Škodrić poželela je dobrodošlicu umetnicima i izrazila uverenje da će kao i prethodnih godina na ovom simpozijumu nastati remek dela kojima će se diviti zlatiborska publika.\nOrganizator projekta je SRU „Vukadinović“, a suorganizatori su Turistička organizacija Zlatibor, Opština Čajetina i Rade Filipović.\nTags Međunarodni simpozijum “Slikarske duše Istoka”, Zlatibor Post navigation\nKablar dobija stakleni vidikovac


Članci poređani po datumu: sreda, 04 april 2018\nZvijezda 09 razbila Tekstilac, Podrinje bez golova sa Kozarom\nDanas je na terenima Prve lige RS odigrano vanredno 20. kolo, a ekipa Zvijezde 09 je na svom terenu u Etno selu Stanišići razbila Tekstilac sa ubjedljivih 5:0.\nPovećana potražnja digla cijenu stanova /VIDEO/\nProdaja stanova u Srpskoj, koja je godinama stagnirala, prošle godine je skočila i do 50 odsto, zbog čega su ove godine polako počele da rastu cijene kvadrata.\nDjeca u akciji "Neću kesu - imam ceger" /VIDEO/\nU ekološkoj akciji "Neću kesu - imam ceger" djeca su danas u Bijeljini dijelila sugrađanima biorazgradive platnene vrećice u zamjenu za plastične kese.\nOsnaživanje žena žrtava nasilja /VIDEO/\nPrimjenom Istanbulske konvencije u lokalnim zajednicama, koja ima za cilj da umanji broj rodnozasnovanog nasilja ali i uopšte nasilja nad ženama, projekat je osmišljen tako da uz pomoć specijalizovanih radionica jačaju se ženski kapaciteti i unapređuje se podrška žrtvama nasilja unutar njene zajednice.\nOtvoren centar za obuku MUP-a /VIDEO/\nU Banjaluci je danas, povodom 4. aprila - Dana policije Republike Srpske, otvoren Centar za obuku Ministarstva unutrašnjih poslova /MUP/ u bivšoj kasarni u Zalužanima.\n"Lutvid fest" od 16. Do 19. aprila\nU organizaciji Narodne biblioteke "Filip Višnjić" u Bijeljini od 16. do 19. aprila biće održan drugi Festival lutkarstva i video-prezentacije knjiga "Lutvid fest", najavljeno je iz Biblioteke.\nKup BiH: Zvijezda 09 protiv Krupe, Željo protiv Slobode\nDanas su u Tarčinu izvučeni parovi polufinala Kupa BiH u fudbalu za seniore.\nOtvorena Vaskršnja izložba Udruženja "Sveti Luka" /VIDEO/\nOve godine rekordni broj izlagača, a samim tim, I izloženih radova na Vaskršnjoj izložbi Udruženja likovnih umjetnika “Sveti Luka”, što dovoljno govori da uprkos teškom položaju naših likovnih stvaralaca, oni, ipak, iznalaze mogućnost za izlaganje I promociju, jer vodeći se unutrašnjom potrebom da umjetnički sagledaju svijet oko sebe stvaraju priliku da to viđenje otelotvore u vidu nadahnutih likovnih dijela.\nMuškarac silovao kozu\nMonstruozni čin koji se proteklog vikenda desio u mjestu Tuholje kod Kladnja, zgrozio je mještane ovog naselja.\nU Srpskoj ukupno 14 pacijenata oboljelo od morbila\nJoš dvije osobe u Republici Srpskoj su oboljele od morbila, čime je ukupan broj oboljelih povećan na 14, potvrđeno je Srni u Institutu za javno zdravstvo Republike Srpske.


Treba da sprečimo igru s mnogo poena – Nadlanu.com\nTreba da sprečimo igru s mnogo poena\nObjavljeno 27. nov 2012. / 12:00:00\nBEOGRAD, 27. novembra 2012. (Beta) – Trener košarkaša Crvene zvezde Vlada Vukoičić izjavio je u utorak da njegova ekipa protiv italijanskog Sasarija u narednom meču ne sme da dozvoli igru s mnogo poena.\nKako se navodi na sajtu kluba (kkcrvenazvezda.rs), Vukoičić je istakao da će Sasari, koji je medju vodećim ekipama u italijanskom prvenstvu, u narednom meču sigurno biti motivisan, jer želi da ostane u trci za drugi krug takmičenja.\n“Mi smo svesni da eventualnom pobedom overavamo prolazak u drugi krug, a to znači da nastavljamo seriju dobrih rezultata i dalji rad u dobrom raspoloženju”, rekao je trener crveno-belih.\nPrema njegovim rečima, Zvezda treba da igra tako da ne bude mnogo poena.\nGrozno: Anakonda progutala, pa povratila kravu! (VIDEO)\nSrbija mora da reformiše i više kontroliše bezbednosne službe


Aerodromi u regionu u raznim fazama programa Airport Carbon Accreditation za smanjenje emisija CO2\nFoto: EX-YU Aviation News\nViše aerodroma u regionu se do sada priključilo programu Airport Carbon Accreditation, globalnoj inicijativi za smanjenje emisija ugljen dioksida (CO2) na aerodromima, i trenutno se nalaze na različitim nivoima akreditacije, navodi se na sajtu Airport Carbon Accreditation.\nU avgustu ove godine, međunarodni aerodrom Adem Jašari u Prištini na Kosovu*, je podigao svoj stepen akreditacije na Nivo 3 – optimizacija, što je faza u kojoj se zahteva angažovanje trećih strana u cilju smanjenja emisija CO2, preneo je EX-YU Aviation News.\nTe treće strane mogu biti avio-kompanije i razni pružaoci usluga kao što su firme koje pružaju zemaljske usluge na aerodromima, ketering kompanije, kontrola leta i drugi. Ovo takođe uključuje saradnju sa vlastima i korisnicima u vezi sa vidovima saobraćaja za prilaz aerodromu (putevi, železnica).\nPrištinski aerodrom pridružio se programu na Nivou 1 – faza utvrđivanja u septembru 2016. godine i popeo se na Nivo 2 – smanjivanje u julu 2017. godine, podseća EX-YU Aviation News.\nOsim prištinskog, u fazi optimizacije je i međunarodni aerodrom Henri Coanda u glavnom gradu Rumunije Bukureštu, stoji na sajtu Airport Carbon Accreditation.\nAerodromi u regionu koji se nalaze na Nivou 2 – smanjenje su aerodrom u slovenačkoj prestonici Ljubljani, glavnom gradu Hrvatske Zagrebu, prestonici Bugarske Sofiji i glavnom gradu Albanije Tirani. Ovaj nivo akreditacije zahteva upravljanje emisijama CO2 i postizanje napretka ka smanjenju karbonskog otiska.\nAerodromi koje se nalaze na Nivou 1 – utvrđivanje, u kojoj se priznaju i akredituju napori da se upravlja emisijama CO2 i da se one smanjuju, su međunarodni aerodrom Aurel Vlaicu u Bukureštu i aerodrom u Dubrovniku na Hrvatskoj obali.\nČetiri aerodroma u regionu dostigla najviši stepen akreditacije – fazu neutralnosti\nNajviši stepen akreditacije je Nivo 4 – neutralnost, koji zahteva neutralisanje preostalih direktnih emisija CO2 putem kompenzacije, navodi se na sajtu Airport Carbon Accreditation.\nAerodromi u regionu koji su dostigli ovu fazu su međunarodni aerodrom u glavnom gradu Grčke Atini i tri aerodroma u Turskoj – aerodrom u Antaliji, međunarodni aerodrom Esenboga u Ankari i međunarodni aerodrom Adnan Menderes u Izmiru.\nDostizanje karbonske neutralnosti, tj. nulte neto emisije ugljen-dioksida tokom cele godine, je za aerodrome skoro uvek nemoguće dostići bez pomoći sa strane. Iz ovog razloga aerodromi primenjuju kompenzaciju, tj. izdvajaju sredstva i resusrse za projekte koji smanjuju emisije CO2 kako bi kompenzovali ono što nisu u stanju da eliminišu. Primer ovoga je zamena postrojenja na ugalj postrojenjima na energiju vetra.\nTagovi: emisije CO2\nPočetna » Vesti » Aerodromi u regionu u raznim fazama programa Airport Carbon Accreditation za smanjenje emisija CO2


Crna Gora i KAP | SerbianForum\nEx-Yu i Dijaspora\nCrna Gora i KAP\nDatum pokretanja 16.02.2012\nGrci prodali 16 odsto akcija KAP\nNa Montenegroberzi u sredu su grčki vlasnici, preko First fajnenšl banke, grčkog brodovlasnika Viktora Restisa, prodali 16 odsto akcija Kombinata aluminijuma Podgorica za četiri miliona evra.\nPODGORICA - Na Montenegroberzi u sredu je prodato 16 odsto akcija Kombinata aluminijuma Podgorica za četiri miliona evra.\nPrema saznanjima Atlas televizije, akcije su prodali grčki vlasnici, preko First fajnenšl banke, grčkog brodovlasnika Viktora Restisa.\nNajveći udeo u KAP imaju crnogorska vlada i Centralnoevropska aluminijumska kompanija (CEAC) koju kontroliše ruski milijarder Oleg Deripaska, 29 i 36 odsto.\nTreći najveći akcionar je sa 15 odsto kapitala Adkapital Montenegro, grčkog biznismena Petrosa Statisa, bliskog sa Restisom.\nFabrika aluminijuma u Podgorici je u velikim problemima sa dugom od oko 350 miliona evra, a gotovo trećina je kredit kod evropskih banaka za koje je država garantovala iznosom od 132 miliona evra.\nVlada je odlučila da vrati dug prema Dojče banci od 22 miliona evra, dok obaveze prema mađarskoj OTP banci dospevaju u aprilu ove, a prema ruskoj VTB 2014. godine.\nIza takve odluke vlade stao je i crnogorski parlament.\nŠta Đukanović zna o prodaji KAP-a?\nPodgorica -- Parlamentarna Komisija za kontrolu postupka privatizacija u Crnoj Gori raspravljaće danas u Podgorici o prodaji KAP-a, na koju je pozvan i Milo Đukanović.\nPredsednik Komisije Andrija Mandić pozvao je i bivšeg premijera Mila Ðukanovića da prisustvuje sednici tog tela, podsećajući na njegovu raniju izjavu da je spreman da se odazove svakom pozivu i pruži odgovore vezane za privatizaciju KAP 2005. godine.\n"Od neprocenjivog je značaja za utvrđivanje istine oko privatizacije KAP, koja je potrebna svima u Crnoj Gori, da se obezbedi vase prisustvo sednici Komisije, kao tadašsnjeg premijera i predsednika Saveta za privatizaciju, odnosno najodgovorniji čovek za sve ovo što imamo danas," naveo je Mandić u pozivnom pismu Ðukanoviću.\nRanije je najavljeno da će sednici Komisije prisustvovati predsednik Borda direktora KAP Aleksej Kuznjecov.\nÐukanović je ranije kazao da je ugovor o privatizaciji KAP-a veoma dobro zaštitio državne interese i nije bilo reči ni o centu korupcije u tom poslu.\n"Veoma odgovorno tvrdim da je ugovor za KAP dobro zaštitio interese Crne Gore i bio najbolji koji je do tada potpisan", istakao je on.\nÐukanović je naveo da KAP sada loše posluje usled globalne ekonomske krize, ali i zbog toga što se ruski investitor nije najbolje snašao.\nPrema Ðukanoviću, dobra je ideja da se sva potraživanja od KAP konvertuju u akcije te fabrike.\nBivši premijer smatra da KAP-u treba dati šansu, a da sadašnja vlada povukla najbolje moguće poteze u datim okolnostima.\nCrnogorski parlament podržao je ranije, glasovima poslanika vladajuće koalicije, odluku vlade da preuzme dugove KAP, ali i zadužio izvršnu vlast da raskine ugovor sa ruskim partnerima u toj fabrici.\nVlada Crne Gore izdala je KAP-u, kojim upravlja CEAC na čijem je čelu ruski oligarh Oleg Deripaska, ukupno 132 milion evra vredne garancije. Crnogorska vlada ponudila je ruskoj strani jedan evro da izađu iz KAP, ali ta ponuda nije prihvaćena već su Rusi zapretili tužbom u slučaju jednostranog raskida ugovora.\n"Ako padne KAP, pada ekonomija CG"\nPodgorica -- Predsednik odbora direktora Kombinata aluminijuma Podgorica (KAP) Aleksej Kuznjecov nije danas govorio pred skupštinskom komisijom o sudbini te fabrike.\nNaime, sednicu tog tela napustili su poslanici vladajućih partija "zbog kršenja procedure".\nKuznjecov je saopštio da je pitanje KAP-a od "velike važnosti" za Crnu Goru i da je "razočaran što su interne razmirice izmedju članova parlamenta važnije od nacionlane ekonomije".\nSednica komisije je zakazana na zahtev Kuznjecova, ali su predstavnici vladajuće Demokratske partije socijalista (DPS) Mila Đukanovića ocenili da je "prekršena procedura", da je skupština nedavnim zaključima saopštila svoj stav o KAP-u, zbog čega su uputili ruske predstavnike u fabrici aluminijuma na vladu.\nPoslanik DPS-a Djordjije Pinjatić se založio za predlog predsednika skupštine Ranka Krivokapića da se obraćanje ruskog menadžmenta u KAP-u obavi bez prisustva javnosti, što je predsednik komisije iz redova opozicije Andrija Mandić odbio.\nKako za dnevni red nije bilo potrebne većine, jer su protiv bili poslanici DPS-a i Socijaldemokratske partije (SDP), koji su napustili sednicu, nastavak je zamišljen kao obraćanje ruskog menadžmenta poslanicima, što je Kuznjecov odbio uz konstataciju da je razočaran i da ne vidi svrhu da se o ovako važnom pitanju "koje se tiče 10 odsto" crnogorske privrede raspravlja na neformalnom sastanku.\nU skupštinskom holu predstavnik ruske "En plus grupe" obratio se medijima i naveo da je tražio obraćanje poslanicima kako bi objasnio pozicju ruskog investitora i dalje planove te kompanije. Kuznjecov je ponovio tvrdnju da je ruski investitor uložio u KAP više od 200 miliona evra, te da ga čude tvrdnje vlasti o cifri od 33 miliona evra.\n"Članovi parlamenta i frakcije unutar njega mogu da nastave rat jedni sa drugima i u tom slučaju nećemo restruktuirati KAP, a važan deo crnogorske ekonomije će 'poginuti'", poručio je Kuznjecov.\nOn je ocenio da će ruski investitor "izgubiti značajne investicije u Crnoj Gori, a država 10 procenata svoje privrede".\n"Mogli smo sa vladom da se dogovorimo o pravilnom restukturiranju kompanije na obostrani interes, što bi dovelo do toga da vlada bude osnovni akcionar, krupnog ozdravljenog preduzeća", poručio je predsednik odbora direktora KAP-a.\nKuznjecov je kazao da se nada da će vlast "naći hrabrosti da važna pitanja razmatra suštinski" i da se preko sudbine KAP-a "ne rešavaju interni politički problemi".\nSkupština Crne Gore je krajem februara prihvatila vladin predlog da država vrati deo duga KAP-a od 22 miliona od ukupno 132 na koliko su 2010. izdate države garancije. Skupština je u usvojenim zaključima zadužila vladu da raskine ugovor sa EN plus grupom ruskog milijardera Olega Deripaske i pokrene proceduru preuzimanja KAP-a. Ruska kompanija i vlada imaju po 29,3 odsto akcija u KAP-u.\nCG: KAP posvađao političare\nPodgorica -- Crnogorski premijer Igor Lukšić ocenio je da je politika Vlade Crne Gore u prethodnim godinama u procesu privatizacije privrede bila "kredibilna".\n"Sve smo preduzeli da u privatizaciji zaštitimo interese naših građana i države", rekao je Lukšić u odgovoru na pitanje poslaničkog kluba opozicione Nove srpske demokratije (NSD).\nLukšić je na prvoj sednici prolećnjeg zasedanja skupštine, koja se održava na Cetinju, u okviru takozvanog premijerskog sata, odgovorio na po jedno pitanje i drugih poslaničkih klubova.\nPredsednik NSD Andrija Mandić koji je Lukšića pitao da li će se njegova vlada distancirati od privatizacione politike vlade kojom je upravljao Milo Đukanović, kao i od samog Đukanovića, ocenio je da je proces privatizacije u Crnoj Gori doživeo "slom".\nPrema oceni Mandića, privatizacija Kombinata aluminijuma u Podgorici (KAP) i Telekoma Crne Gore su "skandalozni primeri" takve privatizacije.\nLukšić je rekao da nije tačna ocena o "slomu privatizacije" i naveo više primera uspešnih privatizacija, a među njima i Telekoma Crne Gore.\nSličan odgovor Lukšić je dao i na pitanje predsednika opozicionog Pokreta za promjene Nebojše Medojevića, koje se odnosilo na, kako je ocenio, neuspelu privatizaciju KAP-a.\n"Da li je ovoj državi važniji privatni interes predsednika vaše partije (Mila Đukanovića) nego interes države", pitao je Medojević premijera.\nLukšić je odgovorio podsećanjem da je Skupština Crne Gore, na vanrednoj sednici krajem februara, usvojila zaključke o preuzimanju duga KAP-a od strane države što on smatra kao podršku vladi.\nDa vlada ranije nije dala garancije za određene kredite koje je ruski vlasnik KAP-a uzeo od banaka, danas ne bi bilo te fabrike, rekao je Lukšić.\nPremijer je kazao da će biti sudski procesuiran svaki eventualni slučaj zloupotrebe u sklapanju i primeni pomenutih kreditnih aranžmana.\nRusi ucenjuju CG, KAP u opasnosti\nPodgorica -- Ruski predstavnici u upravi Kombinata aluminijuma Podgorica (KAP) odbili su da daju saglasnost vladi da preuzme dug te kompanije kod Dojče banke.\n"Ovakav potez dela uprave KAP-a ima za cilj da nanese štetu državi i samoj kompaniji te se odnos ruskog menadžmenta može okaraterisati kao nepartnerski i nekooperativan, posebno ako se ima u vidu da se on ispoljava u trenutku kada se rešava pitanje opstanka fabrike aluminijuma", saopštilo je Ministarstvo finansija Crne Gore.\nNajavljeno je da će protiv tri predstavnika ruskog vlasnika u KAP-u vlada "preuzeti sve pravne radnje kako bi oni koji su glasali protiv preuzimanja duga, bili pozvani na odgovornost".\nMinistarstvo finansija dodaje da nastavlja pregovore s Dojče bankom "kako bi omogućila da se izbegne aktiviranje državne garancije".\nOdlukom ruskih vlasnika koji zastupaju interese kompanije pod kontrolom milijardera Olega Deripaske, nastala je opasnost da garancija od 22 miliona evra bude odmah aktivirana, dok je vlada planirala da izmiri obaveze u naredne tri godine s ovogodišnjom ratom u iznosu od osam miliona evra s kamatom.\nIza odluke vlade o vraćanju duga Dojče banci stao je nedavno i crnogorski parlament koji je podržao plan izvršne vlasti o raskidanju ugovora s ruskim partnerom i preuzimanju KAP-a.\nUkupne državne garancije date KAP-u iznose 132 miliona evra bez kamata. Obaveze prema mađarskoj OTP banci dospevaju u aprilu ove godine, a prema ruskoj VTB banci 2014.\nCrna Gora zbog problema s ruskim vlasnicima KAP-a preti arbitražom pred sudom u Beču, kako bi dokazala da je ruska Centralnoevropska aluminijumska kompanija (CEAK) prekršila ugovor o poravnanju iz 2009. kada je vlada vratila u državno vlasništvo 29,3 odsto akcija fabrike aluminijuma.\nPrema pisanju podgoričkih Vijesti, ruski menadžeri već mesec dana ucenjuju vladu oko izmirivanja 86 miliona evra duga KAP-a prema En plus grupi ruskog milijardera Olega Deripaske.\nRuski vlasnik tvrdi da je u KAP uložio 200 miliona evra, dok crnogorska vlada dokazuje da je ulaganje bilo 33 miliona evra. Ukupni dugovi fabrike aluminijuma procenjeni se na više od 350 miliona evra, od čega je trećina pokrivena garancijama države.\nCG u sukobu sa Rusijom zbog KAP-a\nPodgorica -- Vlasništvo nad Kombinatom aluminijuma u Podgorici (KAP) je "politički interes Rusije", preneo je podgorički list Dan. Amerikanci tražili da se raskine ugovor.\nPrema tom listu, ostanak ruske Centralno-evropske aluminjske kompanije (CEAC), kao vlasnika KAP-a, zastupa ruski ministar za vanredne situacije i kopredsednik rusko-crnogorskog komiteta za saradnju Sergej Šojgu.\nKako Dan piše, Šojgu je stav da je "ostanak CEAC politički interes Rusije" preneo predstavnicima ruskog vlasnika KAP-a.\nOni su se zbog toga izjasnili protiv namere Vlade Crne Gore da raskine kupoprodajni ugovor sa Rusima i da preuzme otplatu duga prema Dojče banci u iznosu od oko 22 miliona evra.\nKako piše Dan, Deripaski nije u interesu da se suprotstavlja ruskoj vladi, jer očekuje dozvolu za gradnju 20 elektrana, namenjenih za izvoz struje u Kinu, koja pati od deficita električne energije zbog naglog industrijskog razvoja.\nTakve odluke potvrdila je Skupština Crne Gore, na vanrednoj sednici krajem februara, a predsednik Odbora direktora KAP-a Aleksej Kuznjecov je ranije tražio da u parlamentu iznese viđenje situacije u toj fabrici.\nOn je, inače, bio pozvan na sednicu skupštinskog Odbora za praćenje procesa privatizacije, u prošli ponedeljak, ali su je bojkotovali članovi odbora, predstavnici vladajuće koalicije u Crnoj Gori.\nTada je i Kuznjecov napustio sednicu, iako je, kako je ranije najavljivao, imao da saopšti važne informacije, jer, prema njegovoj oceni, crnogorska javnost nema sve podatke o Kombinatu aluminijuma.\nVlada Crne Gore je najavila mogućnost da bi, zbog odbijanja Rusa da napuste KAP, mogla da pokrene arbitražni postupak pred sudom u Beču, jer je CEAC prekršio kuporodajni ugovor, pored ostalog, i time što Elektroprivredi Crne Gore duguje više od 30 miliona evra za potrošenu struju.\nSAD tražile od CG da se reše Rusa?\nPrema nekim ranijim medijskim informacijama, raskidanje ugovora sa Rusima o vlasništvu nad podgoričkim kombinatom, traže SAD, pošto je, navodno, direktor KAP-a Aleksej Kuznjecov "predstavnik Ruske službe bezbednosti".\nRusi ne daju potpis za KAP\nCrna Gora najavila da će suvlasnike KAP tužiti međunarodnom sudu u Beču. Bez dogovora o raskidu ugovora moguće da banke dug naplate odjednom.\nPODGORICA - Ukoliko ne uspe da nađe zajednički jezik sa ruskim vlasnicima Kombinata aluminijuma oko raskida ugovora, Vlada je najavila mogući sudski spor pred arbitražnim sudom u Beču.\nRusi su takođe najavili više sudskih sporova protiv Crne Gore, jer su, kako kažu, prevareni. U međuvremenu, crnogorskom finansijskom sistemu preti kolaps jer je dovedeno u pitanje plaćanje na rate u naredne tri godine dela ruskog duga od 22 miliona.\nRusi ne žele da potpišu dokument o preuzimanju duga od strane Vlade, zbog čega Dojče banka može da aktivira naplatu celokupnog iznosa, što bi ozbiljno ugrozilo budžet. Sledećeg meseca na naplatu dolazi kredit KAP-a, za koji je takođe žirirala Vlada, od 16 miliona evra OTP banci.\nPostoji mogućnost da, ukoliko se Rusi i dalje budu inatili, OTP odmah zatraži isplatu svih 40 miliona, plus kamate. Ovo bi zadalo konačan udarac budžetu i moglo oterati državu u bankrot.\nPredsednik borda direktora KAP Aleksij Kuznjecev najavio je da Rusi traže od Vlade sve što su uložili u KAP, a to je, po njima, 200 miliona evra. Osim 132 miliona evra kredita za koji je garantovala država, Rusi hoće da Vlada izmiri i 86 miliona evra duga "En plus grupi", odnosno svojoj matičnoj kompaniji.\nOpozicija insistira da Vlada raskine ugovor sa Rusima, ali i da procesuira zloupotrebe i navodnu korupciju prilikom prodaje Kombinata ruskom tajkunu Olegu Deripaski.\n- Vlada Crne Gore mora hitno da reaguje i prekine ovu opasnu igru sa vlasnicima KAP i da odmah raskine ugovor. Mora odmah i da pozove tužioca da sprovede istragu o krivičnim delima vlasnika i menadžmenta. Ukoliko Vlada ne povuče brze, radikalne, jasne i odlučne poteze, ta situacija sa garancijama i kreditima privući će svetske spekulativne ajkule, koje će u kupoprodaji tih ugovora o kreditima i garancijama nazidati troškove, koji dug od 22 miliona evra Dojče banci mogu udvostručiti - smatra lider Pokreta za promene Nebojša Medojević.\nBlokirana kapija KAP\nPODGORICA - Stotinak bivših radnika Kombinata aluminijuma blokiralo je u ponedeljak oko devet sati svojim vozilima glavnu kapiju fabrike, u znak protesta što im poslodavac još nije uplatio zaostale doprinose, zbog čega ne mogu da ostvare pravo na isplatu penzije.\nOko 15 časova propali su pregovori vođeni između direktora KAP Jurija Mojsejeva, predstavnika države u bordu KAP Nebojše Dožića i predstavnika bivših radnika.\nPredstavnici menadžmenta i uprave KAP su predložili da se radnicima u Fond PIO uplati raspoloživih 300.000 evra, ali je to nedovoljno da se namiri dugovanje za doprinose od oko milion evra, zbog čega su ga bivši radnici odbacili.\nHaos je nastao i kada su radnici prve smene krenuli kućama, jer im bivše kolege nisu dozvolile da svojim vozilima napuste krug fabrike. Policija je sve vreme, sa odstojanja, pratila ovaj protest.\nPredstavnik bivših radnika Veselin Vukadinović kazao je da će istrajati u ovom vidu protesta i da će nastaviti sa blokadom sve dok konačno ne počne rešavanje njihovog problema.\nUprava KAP je ranije saopštila da uprkos veoma složenoj finansijskoj situaciji, ulažu maksimalne napore da se što pre obezbedi novac za isplatu doprinosa bivšim zaposlenima.\nPrva rata doprinosa biće, kako je najavljeno, uplaćena istog momenta kada se za to stvore finansijski uslovi.\n- Menadžment KAP nema nikakvog razloga da na bilo koji način prevari 117 svojih bivših zaposlenih, koji su, u skladu sa Zakonom o penzijskom i invalidskom osiguranju stekli pravo na penziju nakon 30 godina staža, od čega najmanje 20 godina efektivnog rada na radnim mestima na kojima se staž računa sa uvećanim trajanjem - kazali su iz kompanije.\nBlokada i zahtevi bivših radnika samo su kap u prepunoj čaši problema podgoričke fabrike sa kojom Vlada teško da može izaći na kraj. Ruski vlasnici KAP ne prihvataju zahtev Vlade da vrate državi svoj udeo u fabrici, a trenutno traje njihovo prepucavanje koje će se, verovatno, završiti međunarodnom arbitražom.\n- Vlada će koristiti sve mehanizme kako bi došlo do raskida ugovora sa ruskim partnerom u Kombinatu aluminijuma - rekao jeu ponedeljak premijer Igor Lukšić.\nOn je kazao i da su neki mehanizmi već pokrenuti jer određene klauzule iz ugovora nisu ispoštovane. Na taj način će se, kako je rekao, raditi na realizaciji zaključaka parlamenta, a to znači preuzimanje pune odgovornosti za rad KAP i stvaranje uslova za stabilizaciju proizvodnje.\n- U komunikaciji sa Elektroprivredom pokušaćemo da nađemo model koji će obezbediti dugoročnije snabdevanje električnom energijom - rekao je Lukšić.\nTo su, kako je podsetio, preduslovi da bi se računalo na eventualno novog partnera kada je u pitanju ne samo proizvodnja već i stavljanje u funkciju prerađivačkih kapaciteta. To je i način na koji je moguće ponovo staviti "Boksite" u funkciju proizvodnje glinice, odnosno, snabdevanja KAP tom sirovinom.\nI GRAĐEVINCI STUPILI U ŠTRAJK\nRADNICI Građevinskog sektora nikšićkih Rudnika boksita prekinuli su u ponedeljak ujutro radove na rekonstrukciji tunela Tifran kod Berana, zahtevajući isplatu zaostalih primanja.\nPredsednik Samostalnog sindikata Borisav Bojanović kazao je agenciji Mina-biznis da građevinci, koji zahtevaju isplatu 24 odsto novembarske, decembarsku, januarsku i februarsku zaradu i zimnicu, imaju podršku svih 314 zaposlenih u "Boksitima".\n- Početkom meseca obavestili smo poslodavca i Vladu da ćemo obustaviti radove, ukoliko radnici ne dobiju zaostale plate - podsetio je Bojanović i dodao da slede razgovori sa vladinim predstavnicima u Odboru direktora.\nRadovi na probijanju tunela, dugog oko 480 metara, počeli su 9. marta, a angažovano je oko 20 radnika, od ukupno 47 zaposlenih u Građevinskom sektoru preduzeća.\nProizvodnja na rudokopima "Boksita" još nije pokrenuta, iako je početak radova bio najavljen početkom prošle sedmice.\nCG optužuje Ruse za "destrukciju"\nPodgorica -- Ministar ekonomije Crne Gore Vladimir Kavarić je optužio ruskog vlasnika Kombinata aluminijuma Podgorica (KAP) za "destrukciju".\nRusi, naime, odbijaju da odobre vraćanje kredita od 22 miliona evra Dojče banci.\nKavarić je rekao da je iz medija saznao za predlog ruskog vlasnika da vlada, KAP i Dojče banka do sutra potpišu tripartitni sporazum "uz uslov da se iz njega izbrišu članovi koji štete intersima fabrike aluminijuma".\nDug KAP-a je preuzela država i platiće ga poreski obveznici, a ukupne obaveze prema stranim kreditorima na koje je država dala garancije iznose 132 miliona evra, bez kamata.\nSkupštinski odbor je danas razmatrao šta je Vlada uradila na sporovođenju zaključaka Skupštine o preuzimanju duga i raskidu ugovora sa ruskim suvalsnikom u KAP-u, Centralnoevropskom aluminijumskom kompanijom (CEAK) koju kontrolise milijarder Oleg Deripaska.\nBez saglasnosti ruskog partnera za vraćanje duga Dojče banci država bi odmah morala da iz budžeta izdvoji 22 miliona evra, a ne, kako je planirala, da kredit vrati u ratama u naredne tri godine.\nNemačka banka je od KAP-a tražila da se do sutra izjasni o dinamici vraćanja kredita, a u aprilu dospevaju obaveze te fabrike prema mađarskoj banci OTP, na kredit od 49 miliona evra.\nKavarić je na sednici skupštinskog odbora kazao da Vlada nastoji da "amotrizuje štetu koja je neminovna", ponovio da ona radi na raskidu ugovora i da je inostrana arbitraža "poslednja mogućnost".\nMinistar ekonomije je saopštio i novi podatak o ruskim investicijama u KAP, koje, po kalkulaciji Vlade, iznose oko 50 miliona evra, dok ruska strana govori o cifri od 200 miliona evra.\nZa razliku od opozicione Socijalističke narodne partije (SNP) koja je kao jedno od poželjnih rešenja za fabriku aluminijuma navela stečaj kojim bi se utvrdilo koliki su "realni, a koliki naduvani, lažni dugovi", u Vladi smatraju da je ta opcija "nepoželjna" jer ruskom vlasniku ostavlja prostor za manevar.\nCG: Prijava protiv direktora KAP-a\nPodgorica -- Ministarstvo finansija Crne Gore najavilo je da će protiv direktora Kombinata aluminijuma u Podgorici (KAP) Alekseja Kuznjecova biti podneta krivična prijava.\nKako je saopsteno, on je "svesno i namerno radio na štetu interesa" svih akcionara te fabrike i države Crne Gore.\nRuska uprava KAP, na čelu sa Kuznjecovim, nije danas potpisala ugovor o preuzimanju otplate kredita Dojče banci od 22 miliona evra zbog čega će tu obavezu morati da preuzme Vlada Crne Gore.\nDojče banka je ranije tražila da njeni i predstavnici KAP i crnogoprske vlade potpišu trojni ugovor o otplati kredita, ali je Kuznjecov to odbio. Rok za potpisivanje tog ugovora istekao je danas pre podne.\nZbog nepotpisivanja Ugovora, kako je saopšteno, Dojče banka je danas zvanično pokrenula proceduru ubrzane naplate kredita.\nUkoliko KAP odmah ne izmiri obaveze prema toj banci, ona će tokom naredne sedmice obavestiti Vladu Crne Gore da će biti aktivirana njena garancija za kredit. Potom će kredit morati da se vrati u roku od tri dana.\nSkupština Crne Gore je na vanrednoj sednici krajem februara prihvatila odluku Vlade da preuzme otplatu kredita Dojče banci, pošto je ranije dala garancije, prilikom sklapanja aranžmana sa KAP.\nParlamet je usvojio zaključak da treba raskinuti kupoprodajni ugovor sa Centralno-evropskom aluminijskom kompanijom (CEAC), vlasnikom KAP.\nNeke opozicione partije su ranije ocenile da će preuzimanje kredita dovesti do bankrota državnog budžeta Crne Gore.\nPonašanje predstavnika ruskog vlasnika KAP, firme CEAC je u crnogorskoj javnosti ocenjeno kao "ucenjivanje" Vlade Crne Gore.


U jednom danu pronađeno 40 ilegalnih migranata – Haber.ba\nU jednom danu pronađeno 40 ilegalnih migranata\nNa području Policijske uprave Bijeljina u protekla 24 sata otkriveno je 40 ilegalnih migranata, saopšteno je iz ove uprave.\nMigranti u BiH - Srpskainfo.com\nSamo u toku noći u Bijeljini i Ugljeviku pronađeno je 19 migranta koji su na teritoriju BiH ilegalno ušli iz susjednih zemalja.\nU 19.20 sati u Karađorđevoj ulici u Bijeljini pronađena je grupa od osam osoba afroazijskog porijekla, bez identifikacionih dokumenata, za koja je provjerama utvrđeno da je riječ o ilegalnim migrantima iz Pakistana, navodi “Srna”.\nU 23.50 sati u NJegoševoj ulici u Ugljeviku pronađena je grupa od 11 ilegalnih migranata od kojih su tri iz Afganistana, dva iz Sirije i šest iz Irana.\nMigranti nisu imali potvrde Ministarstva sigurnosti BiH o iskazanoj namjeri za podnošenje zahtjeva za azil i predati su službenicima Granične policije u Bijeljini.\nTeme:Bijeljina, migranti, Ugljevik


Konstitutivna sjednica Narodne skupštine RS zakazana za 19. novembar | Banjaluka.net\nKonstitutivna sjednica Narodne skupštine RS zakazana za 19. novembar\nKonstitutivna sjednica desetog saziva Narodne skupštine Republike Srpske biće održana 19. novembra. Za razliku od prethodnih konstitutivnih sjednica, na ovoj će zakletvu položiti novoizabrani član Predsjedništva BiH, Milorad Dodik.\nDan nakon zakletve u Banjaluci, u Sarajevu će biti održana inauguracija svih članova Predsjedništva – Dodika, Šefika Džaferovića i Željka Komšića.\n“Biraće se prvo skupštinsko rukovodstvo, odnosno verifikacija mandata, nakon toga će zakletvu položiti novoizabrani predsjednik Republike – gospođa Cvijanović, nakon toga ću i ja položiti zakletvu, i onda sjesti i otići u Sarajevo sutradan, na inauguraciju”, istakao je bMilorad Dodik, novoizabrani srpski član Predsjedništva BiH.\nDodik, koji će biti prvi predsjedavajući Predsjedništva BiH, već ima planove za prvu sjednicu tog tijela.\n“Prva sjednica Predsjedništva, sa moje strane biće prijedlog – izmjena Poslovnika o radu Predsjedništva”, istakao je Dodik.\nNovoizabrana predsjednica Srpske očekuje da će nakon potvrđivanja zvaničnih rezultata, sve ići glatko, od konstitutivne sjednice do formiranja nove Vlade, što očekuje do kraja godine.\n“S obzirom da mi imamo određene stavove, uslijediće veoma brzo, čim se završe sve proceduralne stavke, ići će se i sa zvaničnim imenovanjem mandatara, da bi on imao dovoljno vremena da obavi sve potrebne konsultacije i sa političkim partijama, ali i da predstavi svoj program rada našim socijalnim partnerima, kako smo mi to uvijek radili”, istakla je Željka Cvijanović, novoizabrani predsjednik Republike Srpske.\nOsim zakletvi koje polažu izabrani funkcioneri, prema skupštinskom poslovniku, na konstitutivnoj sjednici se potvrđuju poslanički mandati, bira se rukovodstvo Narodne skupštine, kao i predsjednici i članovi skupštinskih komisija i odbora.\nOsumnjičen da je pronevjerio više od 400.000 KM


Epsonovi modeli Stylus Photo PX730WD i PX830FWD oživljavaju fotografije Epsonovi modeli Stylus Photo PX730WD i PX830FWD oživljavaju fotografije – Personal magazin\nEpsonovi najnoviji foto štampači specijalno su dizajnirani za fotografe koji žele da odštampaju omiljene fotografije, boljeg kvaliteta nego u laboratoriji. Sa dodacima kao što su automatska WiFi konekcija i nova…\nEpsonovi najnoviji foto štampači specijalno su dizajnirani za fotografe koji žele da odštampaju omiljene fotografije, boljeg kvaliteta nego u laboratoriji. Sa dodacima kao što su automatska WiFi konekcija i nova Epson Connect usluga, korisnici mogu lako štampati fotografije i dokumentasa bilo kog mesta u domu, a da pritom nisu vezani za računar.\nModel PX730WD je dizajniran za osobe koje ozbiljno pristupaju fotografiji i koje takođe žele da podele mogućnost štampanja, skeniranja i kopiranja sa ostalim ukućanima putem Wi-Fi konekcije. Model PX830FWD je Epsonov vrhunski 4-u-1 uređaj za kućno štampanje fotografija sa puno detalja, nudeći prvoklasne opcije za štampanje, skeniranje, kopiranje i slanje faksa.\nOba štampača koriste Claria Photographic mastila kako bi proizvela fotografije koje će korisnici ponosno pokazivati, budući da su specijalno razvijena da upotpune DSLR i kompaktne kamere. Mastilo bazirano na pigmentu svaki put daje rezultate u visokoj definiciji ali je takođe dovoljno prilagodljivo da odgovori na potrebe ostatka ukućana za štampanjem na ostalim medijima.\nAutomatsko Wi-Fi podešavanje čini konfigurisanje laptop i desktop računara za bežično štampanje izuzetno jednostavnim. Korisnici ne moraju znati njhova mrežna podešavanja ili konektovati štampač preko USB kabla, jer oni automatski pronalaze relevantna podešavanja konekcije kako bi se sami konfigurisali. Tada veći broj korisnika ima slobodu da štampa, skenira i kopira brzo i efikasno iz bilo kog kutka u domu.\nEpsonova nova usluga mobilnog štampanja, Epson Connect, nudi veću fleksibilnost i slobodu štampanja iz bilo kog mesta u domu, što korisnicima omogućava da brzo i efikasno štampaju fotografije i dokumenta bežično sa pametnih telefona i tableta pomoću najnovije Epsonove aplikacije iPrint.\n“Ovi štampači su idealni za fotografe koji žele da u svom domu štampaju fotografije u visokoj definiciji uz mnogo opcija koje su jednostavne za korišćenje,” izjavila je Keti Cimerman,menadžer za proizvode u kompaniji Epson Europe. “Sada svako kod kuće može štampati svoje omiljene fotografije boljeg kvaliteta nego u laboratoriji, dok istovremeno štampaju postojana dokumenta koja dugo traju.”\nEpsonovi modeli Stylus Photo PX730WD i PX830FWD oživljavaju fotografije was last modified: August 25th, 2011 by Redakcija\nEpsonPX830FWDStylus Photo PX730WD


Karićeva u Šapcu\nŠabac -- Predsednička kandidatkinja Pokreta "Snaga Srbije" Milanka Karić, u okviru kampanje za izbore, posetila je Šabac, Loznicu i Bogatić.\nOna je tamo je prisustvovala božićnom ručku u domu poljoprivrednika iz tog mesta Dragana Ulardžića. Ona je izjavila da će se, ukoliko bude izabrana za predsednicu, zalagati da Srbija postane najveći izvoznik zdrave hrane na Balkanu, prenosi PSS.\nOna je rekla da tom posetom ukazuje pažnju i poštovanje svim seoskim domaćinima >> Pročitaj celu vest na sajtu B92 << i dodala da će se "kada postane predsednik zalagati da Srbija i definitivno postane najveći izvoznik zdrave hrane na Balkanu", prenosi u saopštenju Informativna služba Pokreta Snaga Srbije.\n"Budućnost Srbije je u porodičnim farmama, u razbijanju monopola, u sprečavanju da se plodna zemlja i dalje nalazi u rukama latifundista koji ni nemaju namere da se ozbiljno bave poljoprivredom, a da naš vredni i sposobni seoski domaćin - postane njihov napoličar i najamni radnik", rekla je ona.\n"Ako su mogle jedna Danska i Holandija da srede svoj agrarni sistem, zašto se to ne bi uspelo i u našoj zemlji. Važno je imati dobar program a mi u Pokretu ga imamo", dodala je Karićeva.


Predsednik Udruženja porodica nestalih Bajram Ćerkini je povodom obeležavanja Međunarodnog dana ljudskih prava podestio da je Velika Britanija imala ključnu ulogu u potpisivanju Deklaracije između zemalja Zapadnog Balkan, kojom se obezbeđuje „nepristrasna i efikasna istraga u rešavanju slučajeva nestalih osoba u narednih pet godina“.\n„Mi imamo ranu koju ne možemo da zalečimo, nama se krše prava, a da bi se pomoglo porodicama da zaleče bol potrebno je reći konkretno šta će da se uradi po pitanju nestalih i kidnapovanih“, smatra Ćerkini.\nKoordinator Udruženja porodica kidnapovanih i nestalih na KiM Milorad Trifunović rekao je da je članovima porodica ugroženo pravo na život i pravo na da znaju šta se desilo sa njima.\nPredsednik kosovske komisije za nestala lica Prenk Đetaj istakao je da ni nakon 20 godina nijedan odgovor nije dat članovima porodica nestalih. Neodstatak informacia o tome gde se nestali i njihovi ostaci nalaze i dalje predstavlja prepreku u rešavanju preostalih slučajeva, dodao je on.\n„Od 27 lokacija na kojima smo tražili, samo smo na deset lokacija našli 11 tela, dok duge lokacije nisu bile tačne, ali važno je da smo sve ispitali i nijednu informaciju nismo ignorisali, radili smo i u saradnji sa drugim institucijama“, kazao je Đetaj.


Platna Super Kartica dobila 30.000 novih korisnika za samo mesec dana\nYou are at:Home»Vesti»Platna Super Kartica dobila 30.000 novih korisnika za samo mesec dana\nBy Vesna Kovačević on\t 29/01/2016 Vesti\nViše od 30.000 platnih Super Kartica izdato je korisnicima platne Pika kartice za samo mesec dana, u akciji pokrenutoj od strane kompanija Mercator S, Sberbank Srbija i Super Kartica.\nOva kampanja počela je 7. decembra prošle godine i ovim postignutim rezultatom Sberbank Srbija postala je, za samo mesec dana, banka sa najbrže rastućim brojem izdatih kreditnih kartica na srpskom tržištu. Od početka izdavanja platne Super Kartice, više od 60.000 zadovoljnih klijenata je prepoznalo benefite koje im omogućava ova kartica.\nPlatna Super Kartica omogućava kupovinu do 12 rata bez kamate i naknade u IDEA, Roda, Mercator, Intersport i drugim prodavnicama iz Mercator S mreže, odloženo plaćanje do 45 dana kao i značajne uštede prilikom svakodnevnih, ali i većih kupovina u mreži Super Kartica partnera i na ostalim prodajnim mestima u zemlji i svetu. Ovo je samo deo benefita koje ova kartica omogućava svojim korisnicima i to bez obaveze prenosa zarade u Sberbank Srbija.\nDosadašnjim korisnicima platne Pika kartice koji se odluče za prelazak na platnu Super Karticu do 31. maja ove godine, omogućeno je korišćenje ove kartice bez troškova mesečnog održavanja tokom prvih 12 meseci, što predstavlja dodatnu uštedu.\nSuper Kartica se izdvaja po tome što sarađuje sa velikim brojem vodećih kompanija iz različitih oblasti i na taj način potrošačima omogućava mnoštvo pogodnosti za kupovinu. Zahtev za izdavanje platne Super Kartice svi zainteresovani mogu podneti u najbližem Mercator hipermarketu, u većim Roda prodavnicama, kao i u svim Sberbank ekspoziturama. Više informacija o načinu prelaska sa platne Pika na platnu Super Karticu, kao i njenim pogodnostima, možete dobiti pozivom Sberbank kontakt centra na 19909 ili na sajtu www.sberbank.rs i www.superkartica.rs.


Američki stručnjak upozorava: Balkan pred opasnim preokretom, uskoro novi sukob - 21.06.2017, Sputnik Srbija\nAmerički stručnjak upozorava: Balkan pred opasnim preokretom, uskoro novi sukob\nPolitički stručnjak američkog portala za međunarodne odnose „Nešenel interest“ Ted Galen Karpenter objavio je analizu trenutne situacije na Balkanu u kojoj je... 21.06.2017, Sputnik Srbija\n16:00 21.06.2017 (Osveženo: 16:07 21.06.2017)\nPolitički stručnjak američkog portala za međunarodne odnose „Nešenel interest“ Ted Galen Karpenter objavio je analizu trenutne situacije na Balkanu u kojoj je upozorio da bi kriza u regionu uskoro mogla da dosegne svoj vrhunac.\nJedan od problema koji nastaje kada se američke vlasti i mediji usresrede na ograničen broj tema u spoljnoj politici je činjenica da u tom trenutku može doći do opasnih preokreta u drugim područjima koja ostaju izvan fokusa.\nUpravo takva situacija odvija se u ovom trenutku na Balkanu, regionu koji je biio prioritet spoljne politike zapadnih država u devedesetima, ali u poslednjim godinama Zapad ga skoro potpuno zanemario.\nNa izborima u Kosovu pobedili ratni zločinci\nDok su američki političari opsednuti Bliskim istokom, Severnom Korejom i baš svakim detaljem veze Trumpa i Rusije, napetosti na Balkanu sve su veće i postoji ozbiljna pretnja da će uskoro doseći svoj vrhunac, tvrdi Karpenter.\nPoslednji zabrinjavajući događaj je pobeda ekstremnih frakcija na izborima na Kosovu. Vođe ove frakcije, na čelu s Demokratskom strankom Kosova, nalaze se predsednik Hašim Tači i vođa zloglasne oslobodilačke vojske Kosova Ramuš Haradinaj.\nEvropska unija i UN optužili su obojicu za brojne ratne zločine tokom rata za otcepljenje od Srbije u kasnim devedesetima, prenosi portal „Indeks“.\nOpasni plan za stvaranje „Velike Albanije“\nKad ode Britanija, dolazi nam Balkan\n11 Maj 2017, 14:23\nTačijev pokret zauzeo je beskompromisni neprijateljski stav prema srpskoj manjini na severu Kosova. Radikali su sprečili i dogovor o granici sa Crnom Gorom te svojataju velike teritorije u toj državi, Srbiji i Makedoniji. Mnogi od njih žele da se Kosovo spoji s Albanijom i tako se formira „Velika Albanija“.\nSusedne države sve su više uznemirene rastom militantnih skupina u Kosovu i Albaniji. Ranije ove godine srpska vlada je upozorila da bi svaki pokušaj Albanije da pripoji Kosovo mogao dovesti do rata.\nSAD i NATO dopustili su etničko čišćenje i uništavanje svetih mesta\nNapetosti između Kosova i Srbije porasle su u poslednjih nekoliko meseci. Kosovske vlasti neprestano ometaju trgovinu između Srba na severu i same Srbije. Napetost je porasla u tolikoj meri da je američki senator Džon Mekejn, koji je dugo podržavao nezavisnost Kosova, molio vlasti da uspostave dijalog sa srpskom vladom jer je to „jedini način za osiguravanje napretka“.\nSAD i NATO saveznici neprekidno su i ponekad slepo podržavali politiku vođa Albanije i Kosova, a najistaknutiji primer bila je vojna intervencija 1999. za odvajanje Kosova od Srbije. NATO je nakon toga pasivno posmatrao kosovsko etničko čišćenje Srba i ostalih manjina, a zapadne vlasti takođe su dopustile uništavanja istorijskih hrišćanskih svetih mesta.\nPostoji ozbiljna mogućnost izbijanja novog rata\nAmerička vojna intervencija i politička i diplomatska podrška nezavisnosti Kosova bie su pogrešna zbog brojnih razloga, zaključuje Karpenter. Ako su Sjedinjene Države smatrale da će ovakvo delovanje dovesti do mira i stabilnosti na Balkanu, jako su se prevarile.\nPoziv za stvaranje „Velike Albanije“ izaziva ogromne probleme u susednim državama. Postoji ozbiljna mogućnost izbijanja novog sukoba, a ako se to dogodi, SAD ne bi trebalo ponovo da se mešaju.


Izvor: Kurir arhiva vesti 10.03.2016 - Naslovi.net\nKiša Ne Prestaje Da Pada: U Srbiji danas oblačno i hladnije\nDanas će u Srbiji biti oblačno sa kišom, u višim planinskim predelima sa snegom. U većini krajeva za 24 sata očekuje se količina padavina od 20 do 30 mm po kvadratnom metru, na zapadu i jugozapadu lokalno i više. Vetar će biti slab i umeren… »\nČetvrti Na Glasačkom Listiću: Proglašena lista Srpske radikalne stranke\nRepublička izborna komisija proglasila je listu "Dr Vojislav Šešelj - Srpska radikalna stranka" za parlamentarne izbore 24. aprila. Lista SRS-a će biti četvrta na izbornom listiću. Izborna lista radikala prvobitno juče nije bila prihvaćena, jer je… »\nNastavljeno Suđenje Maji Adrovac: Optužena ponovo negirala umešanost u atentat na Beka\nMaja Adrovac negirala je danas na početku suđenja u Višem sudu u Beogradu da je pomogla u NN osobi u pokušaju ubistva biznismena Milana Beka u novembru 2014. godine. Izlažući svoju odbranu, ona je istakla da nikada u životu nije u rukama držala ni… »\n10.03.2016 Kurir, kategorije


01. januar 2018. 13:42\nIako su Britanci 2016. godine na referendumu glasali za izlazak iz EU, to glasanje nije imalo obavezujući karakter. Tačku bez povratka vlada Tereze Mej prešla je 29. marta 2017. godine kada je aktivirala član 50 Lisabonskog sporazuma čime je započet proces izlaska iz EU. Rok za dogovaranje uslova rastanka je mart 2019. godine, ali već početkom decembra postignut je dogovor o nekoliko važnih pitanja, a između ostalog i koliko će Velika Britanija platiti Evropskoj uniji. Izmirivanje dugova prema EU, Britance će, prema procenama, koštati između 40 i 60 milijardi evra. Ako se sporazum ne postigne do 29. marta 2019. godine uz konsenzus članica EU, Britaniju čeka "tvrdi rastanak" što bi donelo najveće troškove i za Veliku Britaniju i za EU.\nPosao godine - Dizni kupio 21. Senčri Foks (21. Century Fox)\nDa li su električni automobili "hajp" ili budućnost. Iako je njihovo učešće na tržištu automobila manje od jedan odsto, u svetu je sve veće nastojanje da se iz upotrebe izbaci motor sa unutrašnjim sagorevanjem. U 2017. Indija, Velika Britanija, Norveška, Holandija i Francuska između ostalih, najavile su da će u narednih nekoliko decenija iz upotrebe izbaciti benzinske i dizel automobile. Posvećenost Kine, najvećeg svetskog tržišta automobila, ovom cilju je takođe više puta istaknuta. Države subvencionišu kupce da kupuju električne automobile, a ove godine su skoro sve veće auto kompanije najavile da će izbaciti električne verzije najpopularnijih modela. Dženeral motors je poručio da radi na potpuno električnoj budućnosti, a Volvo da će do 2019. imati sve modele u električnoj varijanti. Teslin "jeftiniji" Model 3 ima 400.000 kupaca na čekanju, ali Jaguarov "I pejs" najavljuje konkurenciju Tesli u višem cenovnom rangu e-automobila.\nNajviše se uvećalo bogatstvo osnivača Amazona Džefa Bezosa - za 34,2 milijarde dolara na ukupno 99,6 milijardi dolara. Tako je po prvi put posle maja 2013. godine Bil Gejts smenjen sa čela najbogatijih ljudi na svetu. Nakon što je u avgustu donirao 4,6 milijardi dolara Fondaciji Bil i Melinda Gejts, njegovo bogatstvo je iznosilo 91,3 milijarde dolara.


O nama – Nauticki magazin\n5 dobrih razloga da budete sa nama\nu svakom broju Nautičkog magazina:\n1) Nautički magazin je lifestyle magazin sa najdužom tradicijom ovakve vrste medija koji se distribuira na području Srbije i Crne Gore. [PORTFOLIO]\n2) Naši čitaoci su vaša ciljna grupa, nautičari – ali pre svega biznismeni, menadžeri, ljudi koji vole da plove, ali putuju stalno, službeno ili privatno, avionom ili automobilom, biraju najbolje hotele i restorane, uživaju u odabranoj hrani, vinu, vode računa o garderobi – sportskoj i poslovnoj, bočica sa mirisom je uvek u njihovoj torbi, precizan sat na ruci, a najnoviji model mobilnog telefona im je zaštitni znak…\n3) Međunarodna aktivnost se ogleda i u tome što smo još od 2009. godine MEDIA PARTNERI sajmovima nautike u Kanu i Parizu, kao i svim važnijim sajmovima nautike u regionu (Slovenija, Hrvatska, Crna Gora, Srbija).\n4) Naši novinari su respektibilni u svetu nautike i trojica urednika su nekoliko godina bili članovi međunarodnog žirija za dodelu nagrade Adriatic boat of the Year koju je dodeljivao sajam Internautica koji se održavao u Portorožu (Solovenija).\n5) Naš web portal je uvek pun aktuelnih informacija i odlično je mesto za online oglašavanje. Socijalne mreže, odnosno facebook postovi otvoreni su kanali za vaše poruke i promocije. “Native” tekstovi i intervjui se mogu plasirati i u štampanom izdanju i online…\nMedia partnerstvo i oglašavanje sajmova nautike u NM:\nKarara / Italija\nSplit / Srbija\nPortorož / Slovenija\nKan / Francuska\nLisabon / Portugalija


Srbija obezbedila još jedan lek protiv kovida | Novosadski informativni portal 021\nTo je izjavila direktorka Republičkog fonda zdravstvenog osiguranja (RFZO) Sanja Radojević Škodrić. Ona je pojasnila da je reč o leku velike efikasnosti i bezbednosti.\n"Primenjuje se kod pozitivnih pacijenata u prvih 10 dana ako imaju visoke faktore rizika da dođe do teške faze bolesti i eventualno smrti. Lek se primenjuje ambulantno, u obliku infuzije, jedanput i zaista je pokazao izuzetno visoku efikasnost", objasnila je Radojević Škodrić.\nDodala je da se lek nalazi na listi lekova koje preporučuje Svetska zdravstvena organizacija i u američkom je protokolu za lečenje. Kako je istakla, lek je iz grupe neutrališućih antitela, kao i lek koji je obezbeđen pre nekoliko meseci.\nDirektorka RFZO je pojasnila da je Srbija potpisala i ugovor sa MSD kompanijom za najnoviji lek Molnopiravir kojim je trenutno zaokupirana svetska i domaća stručna javnost.\n"Lek je u kliničkim studijama pokazao izuzetne rezultate i treba da se registruje do kraja godine kod američke a zatim i evropske agencije. Odmah nakon registracije će zemlje koje su potpisale ugovor dobiti ovaj lek. Srbija je potpisala ugovor paralelno sa Amerikom i mi smo prva zemlja u Evropi koja će dobiti lek", rekla je ona.\n"Zemlje koje su potpisale ugovore su se obezbedile ne samo prve da dobiju lek, nego da dobiju i količine koje su potrebne za građane", rekla je Radojević Škodrić.\n"Ali ne može nijedan lek da zameni vakcinu, jer ona sprečava zaražavanje i dalji razvoj bolesti, dok je lek dostupan za lečenje. U Srbiji imamo sve lekove, za sve faze bolesti i sve najnovije inovativne lekove, ali da lek može da zameni vakcinu vakcina ne bi postojala. Nije jasno zašto čekamo, da se razbolimo, dobijemo lek i da se lečimo, kada vakcinacijom možemo to da sprečimo", rekla je Radojević Škodrić.\n"Oni pomažu ukoliko maksimalnom vakcinacijom postignemo kolektivni imunitet, a onda sporadično, pojedinačno kada dođe do razboljevanja imamo sve terapijske opcije", rekla je ona.\nDirektorka RFZO je rekla da struka određuje kada se koji lek kod koga primenjuje.\nLEKOVI\tKorona virus\n"Novavaks" za alergične na "Fajzer" i "Modernu"\nEU je naručila 200 miliona doza "Novavaks" vakcine, koju bi trebalo da dobiju prvenstveno osobe alergične na "Fajzer" i "Modernu", navode u Briselu.\nNedostatak sna kod roditelja male dece ostavlja posledice na zdravlje\nNedostatak sna kod roditelja male dece često ostavlja niz posledica na njihovo zdravlje, a telo reaguje na brojne načine, od kojih većina uopšte nije vidljiva.\nZašto se rezultati merenja antitela na kovid razlikuju u različitim laboratorijama\nIspred Instituta za primenu nuklearne energije (INEP) građani čekaju da bi proverili nivo antitela.\nDijabetes peti uzrok smrti u Srbiji\nPotrebno je razbiti stigmu društva prema osobama koje žive sa dijabetesom, izjavio je na predstavljanju izazova "Blue Balloon" (Plavi balon) predsednik Dijabetološkog saveza Srbije Aleksandar Opačić.\nInstitut za transfuziju krvi Srbije saopštio je da je moguće odmah dobrovoljno dati krv nakon primanja vakcine protiv koronavirusa.


Ne žulja Ameriku ruski S-400, nego što gubi milijarde dolara - Sputnjik Srbija\n20:19 03 Avgust 2020\n21:18 11.06.2019 Preuzmite kraći link\nStvarna pozadina američkog negodovanja zbog plana Indije da kupi ruski sistem S-400 jeste pokušaj da se saveznici Vašingtona obeshrabre da milijarde dolara usmere ka Moskvi — ne bi li taj novac otišao američkim firmama.\nPlan Indije da kupi ruski odbrambeni sistem S-400 do te mere je uznemirio vlasti Sjedinjenih Američkih Država da je visoki zvaničnik Stejt departmenta, kako navodi agencija „Trast of Indija“, izjavio da takva odluka indijskih vlasti neće biti tretirana kao dobronamerna i da će sigurno ugroziti američko-indijsku vojnu saradnju.\n„U trgovini oružjem ima jako mnogo novca, a u Americi predsednik Donald Tramp, koji je uvek bio povezan sa velikim novcem, jako dobro razume tokove interesa vodećih korporacija poput ’Boinga‘ ili ’Lokid Martina‘. To su zapravo postali primarni američki interesi, koji su, naravno, isprepletani sa političkim i bezbednosnim pitanjima. Međutim, da se razumemo, novac je uvek stariji u toj analizi“, objašnjava Radić.\n„Nisu Amerikanci do sada ’pokazivali alergiju‘ prema činjenici da mnogi njihovi saveznici koriste rusku tehniku na ratištu. Štaviše, to i podržavaju i često i sami koriste tehniku koja je robusna i upotrebljiva. Međutim, kada je reč o kupovini novih sredstava tu je reč o učešću na tenderima i koristi se politički ambijent za stvaranje atmosfere u kojoj pokušavaju da potencijalne kupce nove ruske tehnike, posebno složenih borbenih sistema, obeshrabre u svom nastojanju da milijarde dolara usmere ka Moskvi. Naravno, iza toga sledi akcija — pa pošaljite te milijarde američkim firmama“, napominje Radić.\nRusija: Američke sankcije nisu se odrazile na izvoz S-400\n„Indijci žele da u budućnosti budu što samostalniji i da osvajaju proizvodnju domaćih tehnologija, pa se na njih sada vrši snažan pritisak. Recimo, jedna od velikih nabavki teška milijarde dolara su višenamenski borbeni avioni, a SAD su zainteresovane čak i za prenos licencne proizvodnje aviona F-16 u Indiju. Prodali su im već teški transportni helikopter ’Činuk‘, a potisnuli ruski Mig-26, zatim prodali borbeni helikopter ’Apač‘ i tu je posao izgubila ruska industrija, koja je nudila svoje borbene helikoptere“, ukazuje naš sagovornik.\n„Ne verujem da bi došlo do neke šire blokade Indije, jer ako Indijcima poručite: ’Sada ćemo da vas kaznimo, nećemo vam dati svoju tehnologiju‘, to bi zaista bilo apsurdno. Dakle, upravo posledice koje mogu da nastupe po Indiju pokazuju da je reč primarno o ekonomskim, a ne političko-bezbednosnim pitanjima. Naime, ako bi Amerikanci zaista smatrali da je S-400 sam po sebi bezbednosni problem i da bi to značilo svrstavanje Indije na rusku stranu, onda bi mogli da budu principijelni i da stave neku vrstu blokade kada je reč o izvozu naoružanja i vojne opreme u Indiju“, smatra Radić.\nMeđutim, naravno da Amerikanci to neće učiniti jer su i te kako zainteresovani da se Indiji proda vojna tehnologija — ovde je reč o korišćenju svih raspoloživih političkih, diplomatskih, obaveštajnih, pravnih i medijski sredstava u borbi za ugovor, zaključuje naš sagovornik.


Kasni isporuka vakcina protiv gripa - PV Informer Kasni isporuka vakcina protiv gripa - PV Informer\n9 mjeseci pre 185 pregleda Izvor: RTCG\nVakcine protiv sezonskog gripa, za čiju isporuku je Montefarm potpisao ugovor sa dobavljačem FarmaLab Podgorica, a koje su trebalo da budu distribuirane do 15. oktobra još nijesu stigle i njihova isporuka se očekuje posljednje sedmice oktobra, kazali su iz ove zdravstvene ustanove.\n“Vakcina protiv sezonskog gripa još nije stigla. Prema informaciji očekuje se u posljednjoj nedjelji oktobra. Distribucija vakcine zdravstvenim ustanovama u Crnoj Gori će početi istog dana po prispijeću u skadu sa planiranim količinama od strane zdravstvenih ustanova. Vakcinacija će poceti u skladu sa preporukama Instituta za javno zdravlje (IJZ)”, saopšteno je iz Montefarma.\nPodsjećamo, Montefarm je ugovor sa dobavljačem potpisao 5. septembra, a kako su tada saopštili, očekivani datum isporuke je trebalo da bude 15. oktobar.\nTenderskom dokumentacijom za otvoreni postupak javne nabavke vakcine protiv gripa je predviđeno da maksimalan rok isporuke bude 15. oktobar, te da se isporuka vakcina obavlja tog dana odjednom.\n“Nedostatak vakcine protiv gripa može dovesti do ugrožavanja zdravlja i života građana, pa je neophodno da se postupak javne nabavke sprovede u što kraćem zakonom dozvoljenom roku”, navodi se u tenderskoj dokumentaciji.\nSezona nadzora nad gripom počela je 40. sedmice, a prema posljednjem izvještaju Instituta za javno zdravlje, objavljenom prošle srijede, prijavljene su tri osobe sa simptomima nalik gripu (ILI), što predstavlja incidenciju od 0,5/100.000 stanovnika.\nIpak, tokom 40. nadzorne sedmice u Centru za medicinsku mikrobiologiju IJZ laboratorijskim putem nije potvrđen slučaj infekcije virusom gripa.\n12.02.2020 9690 pregleda


Danas se obeležava Međunarodni dan borbe protiv nasilja nad ženama • Poportal\n25/11/2019 25/11/2019 P.Panović0\nMeđunarodni dan borbe protiv nasilja nad ženama odredila je Generalna skupština Ujedinjenih nacija 1999. godine kako bi se podigla svest o činjenici da su žene širom sveta žrtve seksualnog, psihičkog, fizičkog i porodičnog nasilja.\nOvaj dan Srbija dočekuje sa upozoravajućom statistikom – za deceniju je stradalo više od 320 žena u porodičnom nasilju. Samo ove godine je u Srbiji ubijeno 28 žena, a više od 400 dece ostalo je bez jednog, ili oba roditelja.\nŠirom sveta i Srbije ovaj dan obeležava se nizom aktivnosti i tribinama kampanjom „16 dana aktivizma“. Od 25. novembra do 10. decembra, ulicama Beograda, Novog Sada, Niša i Kragujevca kružiće brendirani autobusi, a u frekventnim pešačkim zonama biće postavljeni informativni materijali koji govore o prirodi seksualnog nasilja i dimenzijama problema nasilja nad ženama u našem društvu, ali i pozivaju na osvešćenje i akciju.\nUjedinjene nacije aktivnosti obeležavaju sloganom “Oboji svet u narandžasto”, a ovogodišnja tema je Generacija za ravnopravnost protov seksualnog nasilja i silovanja. Tim povodom, Narodna skupština, palata „Albanija“, Most na Adi, Fontana na Slaviji i Brankov most biće okupani naranžastom bojom kako bi se skrenula pažnja na probleme sa kojima se žene u društvu susreću.\nMeđunarodni dan borbe protiv nasilja nad ženama ustanovljen je na prvom sastanku feministkinja Latinske Amerike i Kariba 1981. godine u Bogotu, kada su prvi put žene otvoreno govorile o porodičnom nasilju, silovanjima i seksualnom zlostavljanju, kao i o nasilju koje žene trpe pod režimima, uključujući torturu i nasilje nad političkim zatvorenicama. Odabran je kao dan sećanja na sestre Mirabel – Patriju, Minervu i Mariju Teresu, koje je brutalno ubio diktator Rafael Truhiljo u Dominikanskoj Republici 1960. godine.\nTagged Međunarodni dan borbe protiv nasilja nad ženama


UKRADEN NAKIT VREDAN 300.000 EVRA, A SVI ĆUTE Radnik obezbeđenja osumnjičen da stoji iza neverovatne pljačke, povezuju ga sa Veljom Nevoljom, a iz Muzeja primenjenih umetnosti 2 GODINE NI REČ – Srbija NAŠA Zemlja\nUKRADEN NAKIT VREDAN 300.000 EVRA, A SVI ĆUTE Radnik obezbeđenja osumnjičen da stoji iza neverovatne pljačke, povezuju ga sa Veljom Nevoljom, a iz Muzeja primenjenih umetnosti 2 GODINE NI REČ\nby srbijanasazemlja March 30, 2021, 5:10 pm 1.1k Views\nIz Muzeja primenjene umetnosti ukraden je zlatni nakit vredan 300.000 evra, a ta informacija je javnosti saopštena tek pre nekoliko dana, dve godine nakon pljačke. Kako se navodi, u pljački je učestvovao radnik obezbeđenja muzeja, a pojedini mediji navode da iza svega stoji kriminalna grupa koju je predvodio uhapšeni Veljko Belivuk zvani Velja Nevolja.\nOvu informaciju potvrdila je prvo ministarka kulture Maja Gojković, navodeći da jedna “navijačka grupa” ima veze i sa kulturom i to ubrzo nakon “pada” Belivukovog klana koji se godinama krio iza partizanove navijačke grupe “Principi” (ranije “Janjičari”).\nKako je kasnije potvrdila i direktorka ovog muzeja Ljiljana Miletić Abramović, pljačka muzeja dogodila se još krajem jula ili početkom avgusta 2019. godine. Ukradeni su brojni predmeti velike materijalne i kulturnoć-istorijske vrednosti. Među njima je najviše bilo nakita – čak 41 komad koji datira iz 19. i prve polovine 20. veka.\n– Ukupna vrednost ukradenih predmeta procenjena je na oko 300.000 evra. Među ukradenim predmetima nalazi se nekoliko koji pored materijalne imaju i veliku kulturno-istorijsku vrednost, kao što su, na primer, prsten s grbom, nalaz iz okoline Janjeva s kraja 14. i početka 15. veka, i narukvica sa cvetom od lapis lazulija, čija se istorija vezuje za dinastiju Obrenović i koja je izrađena u Minhenu 1887. godine – rekla je Miletić Abramović za “Kurir”.\nZa učestvovanje u krađi osumnjičen je pripadnik obezbeđenja.\n– Za krađu je osumnjičen noćni čuvar angažovan preko agencije za obezbeđenje “Dobergard” iz Beograda. Policija je protiv osumnjičenog podnela krivičnu prijavu i slučaj se trenutno nalazi pred nadležnim tužilaštvom. Prema informacijama kojima raspolažemo, ukradeni predmeti još uvek nisu pronađeni – rekla je direktorka.\nFoto: veselin milunović / Ustupljene fotografije\nPrsten Kraj XIV – početak XV veka, zlato, Muzej primenjene umetnosti\nMaja Gojković je ranije navela da je obezbeđnjivanje Muzeja primenjene umetnosti vršila “agencija navijača i huligana povezanih sa organizovanim kriminalnim grupama”. U agenciji “Dobergard” ovu informaciju demantuju.\n– “Dobergard” kao licencirana kompanija za pružanje bezbednosnih usluga postoji od 2004. godine, da je usluge obezbeđenja pružala ovoj ustanovi još od 2014. godine kroz više Ugovora o javnoj nabavci, pa i 2019. godine kada se navodi da se desila velika krađa u ovom muzeju. Posebno ističemo da su apsolutno netačni i izneti navodi da iza naše kompanije i vlasnika koji zapošljavaju veliki broj zaposlenih, stoji „jedna od navijačkih grupa povezana sa organizovanim kriminalom“, koja je navodno „još u 2019. godini izvela spektakularnu pljačku u Muzeju primenjene umetnosti i da je o tome policija očigledno zataškavala slučaj“ – saopšteno je iz ove agencije.\nUčestvovanje zaposlenog radnika obezbeđnja u krađi, iz firme “Dobergard” ne žele mnogo da komentarišu. Ako se optužba ispostavi kao tačna, kažu, isplatiće pun iznos štete.\n– Poštujući prezumpciju nevinosti i istragu nadležnih organa nećemo komentarisati postupak dok isti ne dobije konačan epilog, a ukoliko se zaista utvrdi krivica samo našeg službenika obezbeđenja, mi ćemo kao odgovorna kompanija u svojstvu njegovog poslodavca nadoknaditi pun iznos štete u iznosu koji navodi ministarka Gojković – zaključio je Đukić za “Blic”.\nKako su beogradski mediji naveli, krađa je primećena ubrzo nakon što je izvršena, ali Ministarstvo kulture o tome nije bilo obavešteno, a iz muzeja o tome nisu ništa javno saopštavali.\n“Zamislite da nestane neko zlato iz Luvra, koliko bi pažnje država pridala tome ili bi ti predmeti bili svuda objavljeni, a ovde se ništa nije desilo – navela je ministarka, a prenela “Politika”.\nGojković je rekla da je iz Muzeja saopšteno da su tako postupili zbog sprovođenja policijske istrage i prikupljanja dokaza, jer im je “primarni interes pronalazak ukradenih predmeta”.\nSelaković sa Lavrovim: Rusija nastavlja da brani teritorijalni integritet Srbije, pominjanje velike Albanije je provokacija\nby srbijanasazemlja April 16, 2021, 5:44 pm\nOd šefa FBI do direktorke OBAVEŠTAJNIH SLUŽBI\nCeo nemački tim odlazi u dvonedeljni karantin (FOTO)\nUMRO BRANKO MIJATOVIĆ!


Radnički nije uspeo: Finale Kupa Srbije možda u Beogradu?\nčetvrtak, 27 februara 2020\nProneđen i vraćen u zatvor jedan od odbeglih „prekršajaca“\nPčelice održale čas dobrote\nOdržano poslednje skupštinsko zasedanje u aktuelnom sazivu\nZašto nam lekari odlaze?\nTestirano 20 osoba, u Srbiji nema koronavirusa\nJKP „Parking servis“: Zamena sijalica na teritoriji opštine Niška Banja\nNaša sela: Kako i kada obaviti prskanje u voćnjacima?\nPala bandera, srećom niko nije povređen (FOTO+VIDEO)\nPromrzla lisica upletena u šiblje?\nPočetak/Sport/Radnički nije uspeo: Finale Kupa Srbije možda u Beogradu?\nmajav 15. maja 2019.\nNiški Radnički nije uspeo da se plasira u finale nacionalnog kupa.\nVečeras je na svom stadionu Radnički remizirao sa Partizanom ali je prednost od 1:0 iz prve utakmice obezbedila Partizanu meč finala.\nU prvom delu igre nije bilo pogodaka ali je zato u zadnjih dvadesetak minuta viđena prava lavovska bika na terenu jer je u prvo Saša Stojanović, doneo domaćim fudbalerima prednost ali je nakon samo 5 minuta Zoran Tošić izjednačio. Drugi finalista je Crvena zvezda koja je danas potvrdila učešće u finalu, protiv Mladosti igrala je 0:0, ali je plasman u finale nacionalnog kupa osiguran još u prvom meču 4:1. Finale Kupa Srbije zakazano je na stadionu Čair 23. maja, ali se na večerašnjoj konferenciji za novinare koja je održana na niškom gradskom stadionu, nezvanično čulo da će možda finale nacionalnog kupa ipak biti održano u prestonici.\nU meču 37. kola Supelige Srbije niški Radnički i nedelju 19. maja dočekuje Mladost.\nČair FK Radnički Kup Srbije Niš\nFudbaleri Radničkog poraženi od Vojvodine\nFK Radnički i trener Milorad Kosanović sporazumno raskinuli ugovor\nPera na Promrzla lisica upletena u šiblje?\nNatalija na Pse lutalice čeka bolje sutra\nСрба na Promrzla lisica upletena u šiblje?


BIJELJINA: ''ZP komerc'' jedini u Srpskoj ima spalionicu klaoničkog otpada :: Dešavanja u Bijeljini ::\n28. septembar 2020. / 20:43\nBIJELJINA: ''ZP komerc'' jedini u Srpskoj ima spalionicu klaoničkog otpada\nRepublika Srpska opredijeljena je da trajno i kvalitetno riješi pitanje neškodljivog uklanjanja nus proizvoda animalnog porijekla.\nOvo su istakli predstavnici Ministarstva poljoprivrede prilikom posjete Mesnoj industriji "ZP komerc" iz Vršana kod Bijeljine. Ovo je jedina mesna industrija u Srpskoj koja je u krugu fabrike instalirala spalionicu za uništavanje klaoničkog otpada.\nNeškodljivo uklanjanje nus proizvoda animalnog porijekla u skladu je sa zahtjevima Evropske unije, a osim ekološke ima i privrednu vrijednost jer otvara potencijalnu mogućnost za izvoz crvenog mesa, tvrde nadležni.\n-Spalionica za uništavanje klaoničkog otpada je jako važna iz razloga što nus proizvodi animalnog porijekla predstavljaju izuzetnu opasnost po javno zdravlje, po mogućnost širenja i kretanja zaraznih bolesti, kao i u cilju sprečavanja ugrožavanja životne sredine jer predstavljaju ekološkiproblem - istakao je dragan Knežević, pomoćnik ministra za veterinu .\nKada je Regionalna eko-deponija u Bijeljini prestala da prima otpad životinjskog porijekla, spalionica je bila jedino rješenje, kažu u ovoj mesnoj industriji. U okviru ovog projekta, vrijednog milion maraka, izgradili su i biološki prečistač i riješili problem otpadnih voda na ekološki način.\n- Sama spalionica je kapaciteta 500 kg kostiju na sat. Ta spalionica pravi velike troškove jer mora imati pomoćno gorivo jer je stepen sagorijevanja u dimnjacima preko 1.000 stepeni i potrebna je velika energija, ali zauzvrat vraća nam i toplu vodu koju koristimo u proizvodnji - rekao je vlasnik ove mesne industrije Ljubiša Rosić.\nU vlastitim farmama godišnje utove oko 4.000 junadi i 35.000 svinja i sve prerade u pogonima. Prošle godine izgradili su najsavremeniju klaonicu u regiji, vrijednu 12 miliona maraka, koja ispunjava sve zdravstveno-higijenske i ekološke standarde zakonodavstva Evropske unije.


Brnabić: Saradnja sa Republikom Srpskom je NA VRHU NAŠIH PRIORITETA - Nova Borba\nBrnabić: Saradnja sa Republikom Srpskom je NA VRHU NAŠIH PRIORITETA\nU Palati "Srbija" u Beogradu održana je zajednička sednica Vlade Srbije i Vlade Republike Srpske, nakon koje su potpisana četiri sporazuma o saradnji. Premijerka Ana Brnabić ističe da je saradnja sa RS veoma visoko na listi prioriteta Vlade Srbije.\nAna Brnabić je, nakon zajedničke sednice dve vlade u Beogradu, podsetila da je poslednja zajednička sednica dve vlade održana 26. jula 2015. godine, a da je ova, osma po redu, dosta dugo pripremana, jer se ne radi o protokolarnom sastanku, već su razmatrani konkretni projekti i predlozi na kojima se može raditi u budućnosti.\n"Nismo imali dugo zajedničke sednice vlada, ali ćemo se truditi da imamo redovnije sednice, jer postoji puno stvari koje nas povezuju i na kojima zajedno radimo. Želimo da zadržimo poseban odnos sa RS. To je važno za naše građane da vlade stanu iza toga", objasnila je predsednica Vlade.\nBrnabićeva je ukazala da je saradnju Srbije i RS unapredila prethodna vlada, a da ona garantuje da će u mandatu vlade koju ona vodi biti nastavljeno da se intenzivira saradnja i nastavi podrška projekata RS.\n"To su naši zajednički projekti. Saradnja sa RS je visoko na listi naših prioriteta", naglasila je premijerka.\nBrnabićeva je ukazala da su nakon sednice potpisana četiri konkretna sporazuma, a da je razgovarano i o mnogim drugim oblastima u kojima postoji kooperacija.\nOcenila je da treba unaprediti prekograničnu saradnju i bolje iskoristiti fondove EU.\n"Ceo tim ministarke Jadranke Joksimović može dosta da doprinese da se iskoriste fondovi. Šteta bi bilo da fondovi propadnu. To će morati da bude u većem fokusu u narednom periodu", najavila je Brnabićeva.\nPredsednica Vlade rekla je da se radi na Deklaraciji o opstanku srpske nacije i da će ona uskoro biti predstavljena.\nBrnabićeva je rekla da na toj deklaraciji rade timovi Srbije i RS, pre svega iz kabineta predsednika Srbije Aleksandra Vučića i predsednika RS Milorada Dodika, kao i kabineta predsednica dve vlade, ali i profesori, akademici, organizacije civinog društva i drugi.\n"To ide svojim tokom i nadam se da će uskoro Deklaracija biti predstavljena. Bolje da je završimo kako treba, a ne samo da to uradimo deklarativno", istakla je Branbićeva.\nDodala je da je mnogo važnije da imamo dobar pristup za buduće generacije.\nCvijanović: Nastavlja se i unapređuje saradnja Srbije i RS\n"Sve to predstavlja ogromnu razvojnu šansu i za Srbiju i za RS, a pogotovo sa aspekta 30 opština u tom kraju", rekla je Cvijanovićeva, na zajedničkoj pres-konferenciji sa premijerkom Srbije.\nCvijanovićeva je zahvalila Srbiji na podršci i realizaciji konkretnih projekata, što, kako je rekla, uspeva da ostavi jasan trag, ne samo politički i ekonomski, već pre svega u lokalnim zajednicama u kojima se ti projekti realizuju.


Ibarska magistrala kroz Čačak najopasnija - Ozonpress :: internet portal\nCrnu statistiku na putevima u Srbiji prikazala je Opservatorija društvenih inovacija kroz interaktivnu mapu, na osnovu zvaničnih podataka MUP-a. Na toj mapi označeno je 150 zona na kojima se dešavaju pretežno teže nezgode, a gde se u krugu od 200 metara desilo bar deset nesreća u prethodnih pet godina. Prema toj statistici, najrizičnije zone nalaze se u Beogradu i to u opštinama duž ozloglašene Ibarske magistrale. Naime, u prestonici je od početka godine poginulo u saobraćaju 46 osoba, od kojih čak 18 u Barajevu i Lazarevcu. U MUP-u za „Blic“ posebno upozoravaju na tri crne tačke u ovim opštinama.\n– I dalje je ubedljivo najopasnija Ibarska magistrala, a najviše saobraćajnih nezgoda događa se kod Rušnja, u blizini motela „Šarić“, zatim u Vreocima i kod Šopića – naglašavaju u MUP-u.\n– Najčešće se gine na ulazima i izlazima sa saobraćajnica gde ne postoji adekvatna infrastruktura, a ima puno pešaka i vozila koja se kreću različitim brzinama. Takva je upravo Ibarska magistrala. Očekujem da tek kada se u decembru otvori deonica autoputa „Miloš Veliki“ od Surčina do Obrenovca ova saobraćajnica u potpunosti zameni Ibarsku magistralu i učini je znatno bezbednijom – objašnjava Pešić.\n– Od kako je pre skoro tri godine otvoren koridor 11 za saobraćaj od Ljiga do Preljine, na Ibarskoj magistrali se na tom potezu dešava znatno manje saobraćajnih nezgoda. S druge strane, kada dođe do nezgode posledice su znatno teže. Razlog za to je činjenica da je Ibarska magistrala na tom delu rasterećenija pa vozači znatno brže voze i sudari su mnogo opasniji – podvlači Pešić.\n– Kad je reč o drugim saobraćajnicama, vozači bi morali posebnu pažnju da obrate na put kroz Ovčarsko-kablarsku klisuru, kao i na deonici Užice – Bela Zemlja ka Zlatiboru. Takođe, saobraćajne nezgode su česte i na deonici autoputa Beograd-Niš između Ćuprije i Paraćina, kao na autoputu Novi Sad – Subotica na skretanju kod Bačke Topole – kaže Okanović za “Blic”.\n– Prošle godine za prvih devet meseci 78 mladih nam je poginulo, a ove godine 69 – apostrofira Pešić i dodaje da se očekuje da će ove godine prvi put biti manje od 100 mladih poginulih u saobraćajnim nezgodama.\nPešić navodi da kampanje usmerene ka mladima koje sprovodi Agencija za bezbednost saobraćaja daju rezultate i dodao da poslednje tri godine ta agencija radi kampanju „Um na drum“ kroz koju utiču na mlade da se u saobraćaju ponašaju promišljeno i odgovorno.\n– Za razliku od ranijih kampanja koje smo radili, a u kojima je akcenat bio na zastrašivanju i upozoravanju, što je na neki način stvaralo odbrambene mehanizme kod mladih, prepoznali smo da taj ton komunikacije nije dobar i poslednje tri godine se drugačije obraćamo mladima, obraćamo im se jezikom kojim oni pričaju – rekao je Pešić.\n– Oni su koristili podakte iz MUP-a koji uključuju i GPS koordinate. Pomoću ovih koordinata možete tačno da mapirate mesto gde se nalazite. U poslednjih nekoliko godina policajci kada rade uviđaj na mestu saobraćajne nesreće pomoću GPS lokatora učitaju tačne koordinate i to se beleži u zapisnik i objavljuje u evidenciji – kaže Okanović.\nVozac 08/10/2019 u 15:35 Odgovorite\nNije opasna magistrala, opasni su idioti koji voze magistralom. Kad neko utripuje da moze da gazi stotku onda smo svi potencijalne zrtve. Ogranicenja brzine su sasvim prilagodjena putu, kome ne odgovara neka kupi helikopter.


Sistematski pregledi Zemun cene, Sistematski pregledi u Zemunu\nSISTEMATSKI PREGLEDI BEOGRAD POLIKLINIKA INTERMED PLUS Opšti sistematski pregledi Sistematski pregledi su koncipirani tako da se obavi nekoliko osnovnih dijagnostičkih pretraga i pregleda koje nam daju orijentaciju o zdravstvenom stanju ispitivane osobe.\nZa one koji su zdravi sitematski pregled je i prava prilika da saznaju kako da svoje zdravlje sačuvaju.\nAko se nađe neki patološki nalaz predlaže se dalji plan pretraga i lečenja, a ono što je najveći benefit pravovremeno se otkriva bolest.\nSistematski pregledi za pravna lica Intermed plus poliklinika vam nudi mogućnost da sprovedete sistematski pregled radnika zaposlenih u vašem preduzeću.\nPeriodični sistematski pregledi predstavljaju obostranu korist i za poslodavca i za zaposlenog.\nPostoji nekoliko paketa sistematskih pregleda u zavisnosti od potreba preduzeća:osnovni sistematski pregled (sa posebnim aspektom za rano otkrivanje kardiovaskularnih oboljenaja i rizika za iste); prošireni sistematski pregled koji se preporučuje osobama koje imaju prisutne sledeće faktore rizika: povišen krvni pritisak, šećernu bolest, povišene vrednosti masti u krvi, pušenje, izloženost intenzivnom, svakodnevnom i dugotrajnom stresu, postojanje bolesti srca i krvnih sudova u porodici.